1 artikal - 20.950,00 RSD\nPogledaj korpu “Zwilling Noževi PURE Steak Set 4/1” je dodat u vašu korpu.\nDokažite da niste ROBOT * Vreme za unos teksta je isteklo. Učitajte i pokušajte ponovo. 8 − = 6\nZwilling Noževi PRO Set za meso 2/1\nDokažite da niste ROBOT * Vreme za unos teksta je isteklo. Učitajte i pokušajte ponovo. + 4 = seven


Stefanović: Pomoći ću državnim organima da dođu do istine - KRIK\nNebojsa Stefanovic (foto: Ministarstvo odbrane)\nMinistar odbrane Nebojša Stefanović objavio je na svom Instagram nalogu da će se odazvati pozivu policije i da će rado pomoći da se rasvetle događaji o kojima je govorio. Stefanovića i njegovu bivšu saradnicu iz MUP-a Dijanu Hrkalović, policija je pozvala na razgovor povodom međusobnih optužbi za saradnju sa kriminalcima, ali i tvrdnji da su u kriminal uključene i neke njihove kolege iz Srpske napredne stranke i MUP-a.\n„Sutra ću pomoći našim državnim organima da rasvetle događaje o kojima se govorilo u javnosti i da konačno dođemo do istine“, napisao je Stefanović na Instagramu.\nOn je dodao i da mu je „drago da padaju u vodu laži o tome kako ima nekakvu zaštitu“.\nStefanovića i Hrkalović policija je pozvala u Sektor unutrašnje kontrole, na razgovor povodom tvrdnji koje su iznosili prethodnih dana – međusobno se optužujući za saradnju sa kriminalcima, posebno sa grupom Veljka Belivuka.\nHrkalović je, osim toga, optužila i policijskog načelnika Slobodana Milenkovića koji je uhapsio vlasnika „Jovanjice“ Predraga Koluviju, da prodaje drogu.\nStefanović je, za razliku od Hrkalović, izneo pojedine detalje o kojima se ranije i spekulisalo, poput njene povezanosti sa kavačkim kriminalnim klanom. On je rekao da je Hrkalović 2018. bila na putovanju u Izraleu sa članom ovog klana.\nMinistar je govorio i nekada bliskom prijatelju i biznismenu Aleksandru Papiću i optužio ga da je sarađivao sa Belivukovom grupom, kao i da stoji iza tabloida „Objektiv“ za koji je Hrkalović dala intervju, a koji koristi za obračun sa Stefanovićem.


Kurti: Revizija imenovanja i sankcionisanje zloupotreba budžeta prethodne vlade - Kosovo Online\n12. Mart 2021. • 17:47\nLider Pokreta Samoopredeljenje Aljbin Kurti najavljuje da će svako imenovanje potpisano od Hotijeve vlade biti poništeno u prvoj nedelji nove vlasti i da će sve zloupotrebe budžeta biti ispitane i sankcionisane u skladu sa zakonom, prenosi Kljan Kosova.\nKurti smatra da je posle proglašavanja prethodne vlade neustavnom bilo mnogo zloupotreba budžeta, kao i postavljanja i imenovanja ljudi bliskih vlasti.\n„Zloupotrebe budžeta pod izgovorom suočavanja sa pandemijom, uglavnom su imale za cilj uticaj na podršku na izborima. Ni godinu dana od početka pandemije vakcine još uvek nisu obezbeđene, a nije ni jasno kada će iminizacija početi. Ipak u istom periodu odobravane su eksproprijacija za autoputeve. Nova vlada mora učiniti sve kako bi što pre stabilizovala finansije i ekonomiju“, rekao je Kurti.\nImenovanja osoba bliskih vlasti, po Kurtiju, još jedna su karakteristika prethodne Hotijeve vlade.\n„Svakodnevna imenovanja na rukovodeća mesta osoba bliskih vlasti imala je za cilj da sabotira narednu vladu. Zapošljavanja i imenovanja u javnim preduzećima, agencijama, regulatornim telima, klinikama i odeljenjima ministarstava ne prestaje. Svaka odluka koja podrazumeva nekontrolisano trošenje javnog novca nakon svrgavanja antiustavne vlade biće podvrgnuta reviziji i za svaku zloupotrebu pokrenuće se uobičajeni postupci za utvrđivanje odgovornosti“, rekao je Kurti.\nAljbin Kurti Pokret samoopredeljenje Kosovo izbori Kosovska vlada\nDSK će nakon izbora novog lidera odgovoriti na poziv Kurtija i Osmani za razgovor\nAljbin Kurti i Vjosa Osmani poslali su u četvrtak pismo liderima stranaka koje će biti deo novog skupštinskog saziva, sa pozivom na razgovore u ponedeljak 15. marta o formiranju institucija. DSK će sačekati izbor novog predsednika stranke da bi donela odluku o razgovorima, dok su se DPK i ABK odazvali pozivu, prenosi Reporteri.\nRama: Kurti je opozicija


TotalCar.rs » Predstavljen najnoviji “mercedes-benc e-klase”: Deseta generacija bez premca\nLimuzina biznis klase desete generacije ističe se svojim stilom u vidu upečatljivog, progresivnog dizajna i kvalitetnog, ekskluzivnog enterijera.\nKompanija “Star import”, generalni distributer za “Mercedes-Benc” vozila u Srbiji, Crnoj Gori i Bosni i Hercegovini, promovisala je početkom aprila potpuno novu “Mercedes-Benc E-klasu”.\nU kristalnoj dvorani hotela “Hajat” u Beogradu kroz interaktivnu je prezentaciju predstavljena deseta generacija E-klase. generalni direktor “Star import” kompanije u Srbiji, Rolf-Jirgen Zojerle, posebno je istakao da 2016. godina ima izuzetan značaj za “Mercedes-Benc”:\n– Ove godine slavimo 20 godina uspešnog poslovanja u Srbiji. Nova E-klasa sa inovativnim sistemima za asistenciju prevazilazi i S-klasu. Siguran sam da će kupci nove E-klase uživati u višem nivou udobnosti i luksuza.\nPrezentaciji su prisustvovale brojne ugledne zvanice iz poslovnog sveta, javnog života i sveta umetnosti. Kako i zaslužuje, nova E-klasa je predstavljena umetničkim performansom koji je očarao sve prisutne. Inovacije ovog savršenog modela odslikane su kroz koncept vešto osmišljenih dinamičkih prikaza. Iako je sve vreme stajala u mestu, E-klasa je pred očima gostiju “proputovala” kroz gradove i bez daha ostavila sve posetioce posebno kada je vizuelno nestajala sa scene i menjala boje.\n“Mercedes-Benc” pravi veliki korak u budućnost uz novu E-klasu. Limuzina biznis klase desete generacije ističe se svojim stilom u vidu upečatljivog, progresivnog dizajna i kvalitetnog, ekskluzivnog enterijera. Nova E-klasa takođe predstavlja svetsku premijeru mnogobrojnih tehnoloških inovacija. One omogućavaju, između ostalog, novi nivo udobne i bezbedne vožnje, kao i nove mogućnosti pomoći vozaču. Vozilo je opremljeno kontrolnim, informativnim i zabavnim sistemima koji pružaju vrhunsko iskustvo. Za primer je i potpuno novi dizel-motor, razvijen kako bi postigao nove standarde efikasnosti u ovoj oblasti, zajedno sa lakom konstrukcijom i optimalnim aerodinamičkim specifikacijama.\nVideo: Aston Martin na ledu


Nemice i dalje bez selektora: „Priključiće se kada bude bezbedno“ – Balkan-Handball.com\nHome / EHF EURO 2020 - ŽENE / Nemice i dalje bez selektora: „Priključiće se kada bude bezbedno“\nČovek koji je učestvovao u stvaranju fantastične generacije holandskih rukometašica, Henk Groener, nažalost, nije od velike pomoći selekciji Nemačke koja se priprema za Evropsko prvenstvo 2020 u Danskoj.\nIako je do starta sa selekcijom Rumunije ostalo tek par dana (3.12), Groener se još uvek nalazi u kućnoj izolaciji zbog problema sa korona virusom. Ranije je najavljeno da će se Groener ekipi priključiti od četvrtka, ali to se nije desilo.\n„Dajemo selektoru vremena koliko mu je potrebno da se oporavi. Kada to bude bezbedno, on će se priključiti timu“, stoji u saopštenju DHB.\nZa to vreme, ulogu selektora preuzeće pomoćnik Aleksander Koke.\nNemice su u grupi sa Rumunijom, Norveškom i Poljskom koja se ukršta sa onom gde su Srbija i Hrvatska.\n← Prethodni članak Jovana Risović: Ne mogu biti skromna, stvarno mislim da možemo do polufinala\nNaredni članak → Kristina Liščević: Nadam se da možemo napraviti korak koji nedostaje


Država „Milenijum timu“ prošle godine dala poslove vredne gotovo 12 miliona evra - KRIK\nObjavio/la KRIK.rs 27/01/2022\nStojan Vujko i Ivan Bošnjak (foto: printskrin TV Pančevo)\nSamo tri njihove firme – „Milenijum tim“, „Institut Goša“ i „KBV Datakom“, tokom prošle godine dobile su 17 državnih poslova vredih najmanje 1,43 milijarde dinara, odnosno oko 12 miliona evra, otkriva KRIK. Neke od njih „Milenijum tim“ dobio je u konzorcijumu sa drugim firmama, dok je deo poslova dobio samostalno. Često su bili i jedini ponuđači, odnosno jedina firma koja se prijavila na javnu nabavku.\nSve Bošnjakove i Vujkove firme\nOsim vrednih poslova, firme Vujka i Bošnjaka dobijaju i druge pogodnosti od države. Krajem 2020. godine država je njihovoj firmi „Milenijum resorts“ dala 10 miliona evra nepovratne pomoći da u Vranjskoj banji, na prostoru kompleksa koji su prethodno kupili, započnu izgradnju velnes centra. Kupovinu zemljišta i stacionara ove banje Savet za borbu protiv korupcije ocenio je kao nezakonitu jer je zemljište prodato po ceni deset puta manjoj od ranije procenjene vrednosti. Osim za banjski turizam, Vujko i Bošnjak zainteresovani su i za proizvodnju vina, pa su preko svoje firme kupili i zakupili stotine hektara vinograda u okolini Leskovca, kako su objavile „Južne vesti“.\nO privatizaciji instituta „Jaroslav Černi“ čitajte ovde


Vesti online / Vesti / Srbija / Ambasador SAD: Vulin skreće pažnju sa "slučaja tetka iz Kanade"\nAmbasador SAD: Vulin skreće pažnju sa "slučaja tetka iz Kanade"\nAmerički ambasador Kajl Skot odgovorio je na kritike koje je na njegov račun uputio ministar odbrane Aleksandar Vulin.\nOn je izjavio da Vulin kritikama na njegov račun možda želi da skrene pažnju sa nagrađenih tekstova o ministrovoj imovini i obrazloženju da je dobio novac od suprugine tetke iz Kanade.\nVulin je oštro kritikovao američkog ambasadora zbog njegove izjave da je, po izveštaju Fridom Hausa, opala sloboda medija u Srbiji i da je ona jedina u regionu u kojoj postoji trend slabljenja demokratije.\n"Iznenađen izjavom ministra Vulina. Možda skreće pažnju sa dobitnika srpskih nagrada za istraživačko novinarstvo i nagrađenom serijom članaka o ministru Vulinu i (hašteg) TetkaIzKanade. Čestitam dobitnicima NUNS-ovih nagrada na hrabrosti, profesionalizmu i posvećenosti slobodi medija", naveo je Skot danas na Tviteru.\nNagrada Nezavisnog udruženja novinara Srbije (NUNS) za najbolji onlajn prilog pripala je Bojani Pavlović za tri istraživačke priče o Vulinu i o slučaju "tetke iz Kanade", objavljene na portalu KRIK septembra i oktobra 2017. i januara 2018. godine.\nSkot je na uručenju nagrada rekao da su "energični i slobodni mediji kao Sunčeva svetlost koja pročišćava demokratsko društvo od koruptivnih i neumerenih postupaka vlasti", zbog čega SAD podržavaju te nagrade.\nSRBIJA Vulin poručio Skotu: Pestanite da vređate Srbiju, pogledajte u svoje dvorište\nSRBIJA Američki ambasador prozvao Vulina, dobio žestok odgovor


Vlada danas o kaznama za nenošenje maski - NOVA portal\nDruštvo Autor:Nova05. nov. 202012:00\nKon: Razmišljamo o produženju raspusta\nKazne iznose 5.000 dinara, a ukoliko se plate u roku od osam dana, iznos je upola manji – 2.500 dinara.\nIzmene Zakona o zaštiti stanovništva od zaraznih bolesti na dnevnom redu Skupštine Srbije biće 10. novembra.\nČlanica radne grupe za izmenu zakona Tamara Stojčević za N1 kaže da se u zakon se uvode lične mere zaštite, ali i pojačava odgovornost za lično zdravlje i zdravlje naše okoline.\n„U zakon se uvode lične mere zaštite, pojačava se odgovornost za lično zdravlje i zdravlje naše okoline. Komunalna inspekcija i komunalna milicija moći će da kontrolišu lične mere zaštite i postojaće mogućnost izdavanja prekršajnih naloga kako fizičkim licama koja ne poštuju mere, između kojih jedna jeste nošenje maske, ali isto tako i pravnim licima koji ne stvore okruženje za zaštitu stanovništva od zaraznih bolesti“, rekla je za N1 Tamara Stojčević, koja je zamenica generalnog sekretara Vlade Srbije.\nOna naglašava da će kazne ostati iste – 5.000 dinara za nenošenje maske ili nepoštovanje drugih propisanih mera za fizička lica i od 50.000 – 300.000 za pravna lica, ali da će biti efikasnija i brža njihova primena.\nKazne se, inače, odnose na nenošenje maski u zatvorenom prostoru, ali i držanje socijalne distance.\nStojčević kaže da su se uvedene mere – maske, držanje odstojanja i poštovanje mera lične zaštite pokazale kao važne i da su zato rešili da ih akcentuju.\n„Apelujem na građane da ih poštuju i nose maske“, rekla je Stojčević i precizirala da smo i do sada imali uredbu Vlade koja nalaže nošenje maski, ali da je njeno kršenje podrazumevalo pokretanje postupka pred sudijom za prekršaje, a da se sada uvodi kažnjavanje na licu mesta.\nTiodorović: Nema razloga za policijski čas i vanredno stanje\n„Nije cilj u kažnjavanju građana, već u potrebi da nose maske, štite sebe, porodicu i okolinu“, naglasila je.\nUpitana zbog čega tek sada dolazi do izmena zakona, Stojčević kaže da se vršilo merenje i ispitivanje mera i sankcija – koliko su one delotvorne i koliko utiču u na to da je sprečavanje zaraze što efikasnije.\n„Nakon osam meseci borbe protiv ove zle bolesti došlo se do toga da je jedna od najvažnijih mera lična zaštita“, rekla je Stojčević.\nOna je naglasila da će komunalni inspektori i milicajci moći da kontrolišu primenu mera i u javnom prevozu.\nIzmene bile neophodne još ranije\nMilena Vasić, pravnica Komiteta pravnika za ljudska prava kaže da izmene same po sebi nisu sporne i da su bile neophodne još ranije.\n„Same izmene nisu sporne, jasne, transparentne sankcije su nama neophodne u pravnom sistemu da bismo mogli da regulišemo ponašanje ljudi“, rekla je ona za N1.\nIstiče i da je konfuziju u javnosti stvorilo to što su mere donošene, naročito za nošenje maski na nivou preporuke i nisu bile podložne sankciji.\n„Sada smo konačno razjasnili taj deo građanima i to je jako bitno“, rekla je Vasić ali je dodala da i dalje postoji rizik od dvostrukog kažnjavanja zbog čega je bitno da svi uključeni u proces kažnjavanja dobiju jasne smernice u kojim situacijama će se se primenjivati prekšaj, a u kom krivično delo, jer ulazimo u rizik da neko bude dvostruko kažnjem i po Krivičnom zakoniku u po Zakonu o zaštiti stanovništva od zaraznih bolesti.\nNa pitanje zbog čega se sa uvođenjem pravila o kažnjavanju čekalo do sada, ona kaže da je i pravnicima bilo teško da isprate do sada šta je zabranjeno a šta ne i ocenjuje da se radilo o nespremnosti i tome da niko nije očekivao epidemiju ovih razmera.\nmaskeprekršajne kazneVlada Srbijezakon o zaštiti stanovništva od zaraznih bolesti


Poznato lice u loži stadiona Grbavica - Sportske.ba\n21 Novembra, 2021 15:31\nU 15:00 sati počeo je meč 17. kola m:tel Premijer lige BiH između Željezničara i Radnika.\nPlavi imaju veliku podršku svojih navijača koji su na južnoj tribini zapalili veliki broj dimnih “bombi”, i to sve kako bi njihovi fudbaleri konačno slavili, a od velike važnosti meč je i za goste.\nU loži stadiona može se vidjeti i nekoliko poznatih lica, a među onima koje smo zapazili je i Mladen Krstajić koji je bez angažmana otkako je raskinuo ugovor sa srbijanskim superligašem TSC-om.\nNekadašnji selektor i reprezentativac Srbije se, podsjetimo, odlučio vratiti u bh. fudbal u nešto drugačijoj ulozi. U Radniku je nekada bio predsjednik, dok je danas “samo” član Skupštine.\nKada je Radnik prolazio kroz svoj najbolji period prvi čovjek kluba je bio upravo Krstajić.


Klima-uređaji, klime, Stepojevac :: Daibau.rs\nKLIMA-UREĐAJI, KLIME, STEPOJEVAC\nTražim dobrog ponuđača, montera klima-uređaja: Skupili smo i proverili ponuđače, montere klima-uređaja, koji rade u mestu Stepojevac i okolini. Pošaljite potražnju i zainteresovani ponuđači, monteri klima-uređaja će vas kontaktirati za pregled, predračun i ponude.\tUgodan ponuđač, monter klima-uređaja Stepojevac, koji može da uradi:\tklime, povezivanje klime, servisiranje klima, klasični klima-uređaji, podni klima-uređaji, prenosna klima, i ostale povezane poslove će se sigurno naći i za vas.\tviše\n15 NAJBOLJI REZULTATI ZA PONUĐAČI, MONTERI KLIMA-UREĐAJA STEPOJEVAC\n✓ KLIMA-UREĐAJI\t, Brgule\n✓ KLIME\t, Lazarevac\nNIKOLA VASIĆ PR ENERGY TIM\nENERGY TIM već više od 5 godina pruža usluge u izvođenju instalaterskih radova. Nalazimo se u Obrenovcu i u okviru poslovanja se angažujemo se širom regije. Naša iskusna ekipa može da realizuje proje...\n✓ KLIME\t, Obrenovac\nBeli potok (beograd), KLIMA-UREĐAJI\n✓ KLIMA-UREĐAJI\t, Beli potok (beograd)\n✓ KLIMA-UREĐAJI\t, Meljak\n✓ KLIME\t, Ub\n✓ KLIMA-UREĐAJI\t, Sopot


Aleksandar Vučić rekao da nema problem da ruski klubovi igraju utakmice u Srbiji\nVučić o ruskim klubovima u Srbiji: Uvek smo bili dobar domaćin\nAleksandar Vučić rekao je da nema problem da ruski klubovi igraju domaće utakmice u Srbiji, ukoliko sve strane budu saglasne sa takvom odlukom. 25.02.2022, Sputnik Srbija\nZbog situacije u kojoj se nalazi Istočna Evropa otkazuju se fudbalske, košarkaške i druge manifestacije u kojima su domaćini ruski klubovi. Zato se u javnosti pojavila informacija da bi timovi iz Moskve, Sankt Peterburga i drugih gradova mogli da domaće utakmice igraju u Srbiji. „Pre nego što sam ušao na ovo obraćanje, dobio sam informaciju da postoji interes, nisam shvatio tačno čiji, da ruski klubovi igraju na teritoriji Srbije utakmice u kojima bi bili domaćini, pošto sada dobar deo klubova ne želi da ide u Moskvu, Sankt Peterburg, Novgorod, Kubanj...“, rekao je Vučić na konferenciji za medije.„Da li je inicijativa od UEFA, FIBA ili Uleba, stvarno ne znam, nemojte me držati za reč, ali ako su svi saglasni sa tim, mi smo svima dobar domaćini, i ako time možemo da pomognemo u rešavanju nekog problema – nemamo problem sa tim“, dodao je predsednik Srbije.Vučić je istakao da ne želi da se meša u ove odluke, niti da se gura, ali ako bi došlo do takvog dogovora Srbija bi ponudila najbolje uslove.„Garantovali bismo bezbednost svima, i formalnim domaćinima i gostima. Srbija je uvek bila dobar domaćin“, zaključio je Vučić.UEFA je ranije u toku dana premestila finale Lige šampiona iz Sankt Peterburga u Pariz, dok je Evroliga saopštila da će ruski klubovi domaće utakmice morati da igraju na lokacijama van svojih teritorija.Zbog toga se Srbija pokazala kao idealna destinacija, pošto jedina, uz Belorusiju, nije uvela sankcije Rusiji. ► Igrali su u Rusiji, ali – neće Ruse u svom dvorištu?!► Nastavak pritiska na Rusiju – otkazana trka Formule 1► UEFA podlegla pritisku – Rusiji oduzeto finale Lige šampiona!\nsport, fudbal, košarka, evroliga (košarka)\n19:25 25.02.2022 (Osveženo: 19:32 25.02.2022)\nAleksandar Vučić rekao je da nema problem da ruski klubovi igraju domaće utakmice u Srbiji, ukoliko sve strane budu saglasne sa takvom odlukom.\nZbog situacije u kojoj se nalazi Istočna Evropa otkazuju se fudbalske, košarkaške i druge manifestacije u kojima su domaćini ruski klubovi.\nZato se u javnosti pojavila informacija da bi timovi iz Moskve, Sankt Peterburga i drugih gradova mogli da domaće utakmice igraju u Srbiji.\n„Pre nego što sam ušao na ovo obraćanje, dobio sam informaciju da postoji interes, nisam shvatio tačno čiji, da ruski klubovi igraju na teritoriji Srbije utakmice u kojima bi bili domaćini, pošto sada dobar deo klubova ne želi da ide u Moskvu, Sankt Peterburg, Novgorod, Kubanj...“, rekao je Vučić na konferenciji za medije.\n„Da li je inicijativa od UEFA, FIBA ili Uleba, stvarno ne znam, nemojte me držati za reč, ali ako su svi saglasni sa tim, mi smo svima dobar domaćini, i ako time možemo da pomognemo u rešavanju nekog problema – nemamo problem sa tim“, dodao je predsednik Srbije.\nVučić je istakao da ne želi da se meša u ove odluke, niti da se gura, ali ako bi došlo do takvog dogovora Srbija bi ponudila najbolje uslove.\n„Garantovali bismo bezbednost svima, i formalnim domaćinima i gostima. Srbija je uvek bila dobar domaćin“, zaključio je Vučić.\nUEFA je ranije u toku dana premestila finale Lige šampiona iz Sankt Peterburga u Pariz, dok je Evroliga saopštila da će ruski klubovi domaće utakmice morati da igraju na lokacijama van svojih teritorija.\nZbog toga se Srbija pokazala kao idealna destinacija, pošto jedina, uz Belorusiju, nije uvela sankcije Rusiji.\n► Igrali su u Rusiji, ali – neće Ruse u svom dvorištu?!\n► Nastavak pritiska na Rusiju – otkazana trka Formule 1\n► UEFA podlegla pritisku – Rusiji oduzeto finale Lige šampiona!


LG-SC8000: novi adut južnokorejske kompanije\nU drugom tromesečju ove godine kompanija LG dospela je na peto mesto po prodaji mobilnih telefona, potisnuvši kompaniju Sony Ericsson. U nameri da svoju poziciju zadrži i ojača, LG je najavio „pametni“ telefon LG-SC8000, hibrid između mobilnog telefona i PDA uređaja, za koji se nada da će pomeriti granice u ovoj oblasti i postaviti nove standarde.\nModel LG-SC8000 imaće ugrađenu CCD kameru kojom će se snimati u rezoluciji od 1,1 milion piksela, za razliku od CMOS kamera, koje su standardno rešenje kod ovakvih hibridnih uređaja i čija je rezolucija 300.000 piksela. Posle pojave novog modela, smatraju u kompaniji LG, CMOS kamere postaće „igračke“ za manje zahtevne korisnike. Uz dodatak LCD ekrana, koji ima dijagonalu od 2,8 inča i prikazuje 262.000 boja, pregledanje fotografija i njihova obrada pomoću odgovarajućeg ugrađenog softvera, kao i gledanje video-fajlova preuzetih sa mreže ili računara biće zaista podignuto na viši nivo u odnosu na slične uređaje.\nU ovaj „pametni“ telefon ugrađen je procesor Intel 400 Mhz, memorija kapaciteta 192 Mb, sa mogućnošću proširenja, kao i operativni sistem kompanije Microsoft za prenosive uređaje pod nazivom xPocket PC 2003.


U domovima za starije u Americi od posledica korona virusa preminulo 26.000 osoba - Svet - Dnevni list Danas\nPočetna » Svet » U domovima za starije u Americi od posledica korona virusa preminulo 26.000 osoba\nFederalne zdravstvene vlasti u Americi dobile su danas izveštaj u kome se navodi da je u domovima za stare od posledica korona virusa preminulo skoro 26.000 korisnika, uz napomenu da to nije konačna brojka, jer su podaci nepotpuni.\nU dopisu Centara za medicinsku negu i Centara za kontrolu i prevenciju bolesti, u koji je AP imao uvid, navodi se da je obolelo više od 60.000 korisnika domova za stare i bolesne.\nUkazuje se i da je reč o parcijalnim podacima, jer nedostaju izveštaji iz 20 odsto od 15.400 domova, koliko ih ima u Americi, u kojima živi oko 1,4 miliona starih. Iako je epidemijska kriva u Americi krenula silaznom putanjom, stručnjaci ukazuju da domovi za statre nisu ništa manje ugroženi, jer se virus širi veoma brzo među tom populacijom.\nbroj preminulihdomovi za starijeKorona virusSADVašington\nDruštvo • 08.09.2020. 15:49\nU domovima za stare potvrđeno prisustvo virusa korona kod 77 korisnika i 32 zaposlena\nSvet • 01.06.2020. 20:39\nSvet • 25.04.2020. 08:32\nU Sloveniji protesti zaposlenih u domovima za starije


HomeDRUŠTVOTiodorović: Kovid propusnice od 24 sata nisu realno sprovodive\nJa sam za uvođenje kovid propusnica 24 sata, to je stav i stručnog dela Kriznog štaba i jasan stav struke u svetu, ali smo svesni da je zabluda da bi to bilo moguće, rekao je član Kriznog štaba dr Branislav Tiodorović.\n„Da bi doneli tako važnu odluku koja bi imala uticaj na mnoge, moramo da znamo da to nije realno i moguće. Ni u Komunalnoj miliciji nisu svi vakcinisani, nema ih dovoljno, ni inspektora nema dovoljno i to je nemoguće sprovesti“, rekao je Tiodorović za TV Prvu.\n„Možda je bilo kašnjenja, ali nije izazivalo veliki odjek u javnosti. Ako tako nastavimo da radimo, samo moramo biti efikasniji uz oštru kontrolu sa kažnjavanjem, onda ćemo to uspeti da dovedemo u red. Verujem da smo daleko do protesta kakve viđamo u Beču i Holandiji“, rekao je Tiodorović.\nOn je naglasio da je od uvođenja kovid propusnica za ugostiteljske objekte procenat vakcinisan među mladima u Srbiji povećan na 35 procenata.\n„Ja sam pre za to da umesto argumenta sile primenimo silu argumenata i siguran sam da nećemo imati ove scene kao u Evropi“, ocenio je Tiodorović.\n„Mi smo demokratsko društvo. Svako može da ima svoj stav i predlog, ali Krizni štab to još nije predložio, a Vlada će morati da donese odluku. Za Egzit smo imali odličnu organizaciju, a mladi iako nisu bili svi vakcinisani bili su testirani. Da li možemo to da primenimo i da postignemo takvu kontrolu ispred Skupštine?“ upitao je Tiodorović komentarišući najavu zamenika gradonačelnika Beograda Gorana Vesića o javnom dočeku Nove godine.


Nema iskrene suze za bilo koju srpsku žrtvu - Studio B\nNema iskrene suze za bilo koju srpsku žrtvu\nNema iskrene suze za bilo koju srpsku žrtvu Tanjug, Studio B\nDruštvoDrustvo Pocetna 14. 11. 2017. 11:45:59\nU tom smislu predsednik Srbije je rekao da se ne može mnogo očekivati, ne zato što nema želje da se to uradi, već zbog toga što je puno vremena prošlo. „Mi Srbi, i ponosan sam na to, uspeli smo da pokažemo poštovanje prema žrtvarma drugih naroda i osudimo mnoge koji su sa srpskim imenom i prezimenom počinili zločine. A, ono što me boli je da malo gde možete da naiđete na iskrenu suzu zbog bilo koje srpske žrtve u međunardnoj zajednici“ rekao je Vucicć.\nPošto se to neće dogoditi, dodao je Vučić, moramo mi da pokažemo veće poštovanje prema našim žrtvama. „Moramo da kažemo da su i naše žrtve bile ogromne da smo izgubili mnogo ljudi, da je na stotine hiljada ljudi napustilo svoja ognjišta, da o tome treba da govorimo, rešavamo probleme, ali i da ne zaboravimo na one koji su branili svoju zemlju i one koji su bili krivi samo zato što su pripadali srpskom rodu“, dodao je.\nVučić je naveo da smo uspeli da ekonomski brod koji je tonuo izvučemo na površinu, ali da smo ponovo ušli u politički nemirne vode u regionu ne svojom krivicom.\nUdruženje su posetili sa Vučićem i ministar rada Zoran Ðorđević, ministar za inovacije Nenad Popović, šef Kancelarija za KiM Marko Ðurić i patrijarh srpski Irinej.\nPatrijarh: Na Kosovu možemo da očekujemo samo božiju pravdu\nPatrijarh SPC Irinej obišao je danas zajedno sa predsednikom Srbije Aleksandrom Vučićem prostorije Udruženja porodica kidnapovanih i ubijenih na Kosovu i Metohiji i rekao da se po pitanju žrtava na KiM ne očekuje ljudska pravda, jer je „odavno zaspala“, već samo božija.\nOn je dodao da je narod na KiM pao pred nepravdom sveta, kao i da su sukobi između dva naroda koji su godinama delili život na istoj teritoriji bili „zlo doba“.\n„Na Kosovu je pravda i istina zakopana. Zlo ako zakopate umreće, ako istinu zakopate, ona će vaskrsnuti. Tako se nadamo da će istina o svim zlodelima da vaskrsne“, rekao je Irinej.\n„Oni koji su stradali, stradali su jer predstavljaju jedan narod i pripadaju zemlji kojoj pripadaju“, naveo je patrijarh.\nOn je istakao da su prostorije Udruženja porodica kidnapovanih i ubijenih na Kosovu i Metohiji mesto tuge ne samo roditelja i srodnika ubijenih, već celog srpskog naroda. „Za nas je danas važno da ne zaboravimo Kosovo i Metohiju, to je naša zemlja koja je i ranije, a naročito u naše doba isprljana krvlju. Mnogi kažu to je volja božja, ali nije, nikome Bog ne želi zlo. To je dopuštenje Boga, on zna zašto je to dopustio, da dođemo sebi i cenimo vrednost Kosova“, rekao je Irinej.\nPatrijarh je zaključio da veruje da će pravda kad tad pobediti, a da je na nama da „čekamo ispunjenje te pravde“.\nOn je rekao da je bivši režim DOS-a priznao „lažnu državu Kosovo“, kao i da su tako „naneli najveći greh prema porodicama kidnapovanih i ubijenih na Kosovu i Metohiji. „Imamo dokumenta da je Savezna vlada Koštunice i republička vlada Ðinđića na nagovor Čede Jovanovića i Čanka oslobodila 2.108 albanskih terorista. Zato me boli kada oni koji su doprineli našoj tragediji napadaju našu državu, vladu, predsednika i crkvu“, rekao je Spasić.\nOn je rekao da država koja preda svog predsednika, generale vojske i policije zbog navodnih zločina nikada „neće progledati“. „Mi kao Udruženje nećemo da se mešamo u politiku, ali mogu reći da stojimo iza svake odluke našeg predsednika. Možemo da se pomirimo sa Albancima, ali ne sa albanskim zločincima. Kao što je predsednik Vučić dobro rekao, nije sve na Kosovu srpsko, ali severni deo KiM ne može da pripada republici Kosovo“, rekao je Spasić.\nOn je naveo neke od zahteva Udruženja, za koje, kako kaže, očekuje podršku predsednika republike. „Jedino Srbija nema zakonom regulisana prava civilnih žrtava, tu nam treba vaša pomoć. Takođe, da se zid plača pretvori u spomenik za sve žrtve, civile, vojnike, policajce koji su ubijeni na KiM i u NATO bombardovanju. Isto tako, 10. jun kad je potpisana rezolucije 1244, da država obeleži, ne da bude državni praznik, ali da bude datum za obeležavanje kosmetskih žrtava“, rekao je Spasić.


Promjena na direktorskoj poziciji Doma starih u Pljevljima - PV Informer Promjena na direktorskoj poziciji Doma starih u Pljevljima - PV Informer\nPromjena na direktorskoj poziciji Doma starih u Pljevljima\n2 sedmice pre 5888 pregleda Izvor: PV Informer\nIz Ministarstva finansija i socijalnog staranja, resora Milojka Spajića ranije je najavljivano da će u skladu sa izmjenama Zakona o socijalnoj i dječjoj zaštiti, do kraja godine biti završene sve procedure koje se tiču izbora novih direktora u svim centrima za socijalni rad i ustanovama socijalne zaštite. Skupština je ljetos usvojila izmjene Zakona o socijalnoj i dječjoj zaštiti koje su obavezale ustanove socijalne i dječje zaštite da donesu nove sistematizacije i raspišu konkurse za direktore ustanova.\nU skladu sa najavljenim procedurama na konkurs za direktora Doma starih u Pljevljima prijavila su se tri kandidata, a po završetku konkursa za novog direktora je izabran dr Predrag Stanković, specijalista interne medicine i dugogodišnji lekar u Opštoj bolnici u Pljevljima.\nDr Stanković je skoro tri decenije bio na čelu Kabineta za hemodijalizu u Opštoj bolnici Pljevlja, a predsjednik je i nevladine organizacije „Nefro“koja se bavi problemom ljudi koji se nalaze na programu hemodijalize i kojima je jedini lijek transplatacija, kao i edukacijom stanovništa o donorstvu organa i kadaveričnoj transplataciji.\nDom starih otvoren je je u Pljevljima u aprilu 2018.godine,a izgradnja doma je koštala oko 2,2 miliona eura.Kapacitet doma je 68 mjesta.Opština Pljevlja obezbijedila je zemljište za gradnju doma, a finansirala je i izgradnju potrebne komunalne infrastrukture.\nGlavni donator projekta je bila Evropska unija, a značajan finansijski doprinos pružile su SAD, Italija, Njemačka, Norveška, Švajcarska, Danska i Turska. Program je podržao i Visoki komesarijata Ujedinjenih nacija za izbjeglice i OEBS.


Planovi za usaglašavanje nacionalnih propisa kojima se uređuju biocidni proizvodi i priprema industrije za implementaciju EU Uredbe o biocidnim proizvodima | Energetski portal Srbije\nPlanovi za usaglašavanje nacionalnih propisa kojima se uređuju biocidni proizvodi i priprema industrije za implementaciju EU Uredbe o biocidnim proizvodima\n12.06. 2017 Događaji\nU prostorijama Privredne komore Srbije 15. jun 2017. godine biće održan seminar „Planovi za usaglašavanje nacionalnih propisa kojima se uređuju biocidni proizvodi i priprema industrije za implementaciju EU Uredbe o biocidnim proizvodima“.\nCilj seminara je da se privredni subjekti upoznaju sa planovima ministarstva u pogledu usaglašavanja nacionalnog zakonodavstva u oblasti upravljanja biocidnim proizvodima sa EU Uredbom o biocidnim proizvodima, kao i sa procedurama koje će biti predmet novog Zakona o biocidnim proizvodima i koje će omogućiti da industrija biocidnih proizvoda započne pripreme za primenu Uredbe, odnosno integraciju u jedinstveno tržište EU.\nTakođe, biće to prilika da se privredni subjekti koji stavljaju u promet i koriste biocidne proizvode podsete koje su njihove obaveze koje proizilaze iz procesa pridruživanja EU, kao i da se informišu koji su to mehanizmi koji mogu da olakšaju taj proces, kako bi predpristupni period što bolje iskoristili za pripremu za implementaciju Uredbe o biocidnim proizvodima.\nSeminar se organizuje u okviru bilateralnog projekta „Upravljanje rizikom od hemikalija u Srbiji“ koji ministarstvo sprovodi u saradnji sa Švedskom agencijom za hemikalije KemI. Pored KemI eksperata, sastanku će prisustvovati i predstavnik nadležnog organa za upravljanje biocidnim proizvodima iz Slovenije i stalni tvining savetnik na Tvining projektu koji ministarstvo realizuje u saradnji sa Slovenačkim Biroom za hemikalije i Austrijskom agencijom za zaštitu životne sredine.\nDeset porodica podnelo tužbe Evropskom sudu zbog...\nZvaničan početak izvođenja projekta FORRET\nOkončana šestogodišnja antimonopolska istraga Evropske...\nPočeli pripremni radovi na izgradnji petlje Petlovo brdo,...


RUSKA MORNARICA ispaljuje "Kalibar" na bilo koju tačku u svetu - Nova Borba\nRUSKA MORNARICA ispaljuje "Kalibar" na bilo koju tačku u svetu\nRuska mornarica može da izvede napad ne samo na veći deo severne i zapadne Evrope, već i na bilo koju tačku u svetu, piše „Nešenel interest“. To potvrđuju i najnovije probe krstareće rakete morskog baziranja „kalibar“.\nOvih dana Ministarstvo odbrane Rusije objavilo je video-snimak uspešnog lansiranja krstareće rakete „kalibar“ sa nuklearne podmornice „Severodvinsk“ u Barencovom moru, piše „Nešenel interest“.\n„Ovaj snimak potvrđuje da ruske udarne podmornice mogu da pogode bilo koju metu na svetu“, navodi američki časopis. „A nakon završetka Hladnog rata, to su uglavnom mogle pomorske snage zapadnih zemalja“, prenosi portal Glas Moskve.\nI zaista, ruska mornarica može da „izvede raketni napad na veći deo severne i zapadne Evrope sa svojih površinskih ratnih brodova i nenuklearnih podmornica“, nastavlja „Nešenel interest“.\nList navodi da čitav svoj potencijal „kalibra“ pokazuju kada se nalaze na nuklearnim podmornicama mornarice Rusije. „Uzimajući u obzir brzinu i sposobnost ruskih nuklearnih podmornica da prikrivaju aktivnosti i kreću se po celom svetu, Moskva može da upotrebi svoje podmornice sa ’kalibrima‘ za izvođenje napada na ciljeve bilo gde u svetu, koristeći konvencionalne ili, u slučaju Trećeg svetskog rata, nuklearne bojeve glave“, strahuje „Nešenal interest“.\nSve to znači da Sjedinjene Američke Države „više nemaju monopol na izvođenje udaljenih raketnih napada“, objašnjava američki list. Štaviše, pojava oružja kao što su krstareće rakete „kalibar“ znači da sada objekti u SAD „mogu biti na nišanu drugih velikih sila“. „Za Vašington je ovo pretnja sa kojom se Sjedinjene Američke Države nisu suočavale od raspada Sovjetskog Saveza 1991. godine“, zaključuje „Nešenel interest“.


Rezultati pretrage za: Milo Đukanović\nCrna Gora: Đukanović pozvao građane da se vakcinišu\nPredsednik Crne Gore Milo Đukanović pozvao je danas građane Crne Gore da se vakcinišu.\nMilo Đukanović ostaje predsednik Demokratske partije socijalista i u narednom periodu, odlučeno je na vanrednom Kongresu DPS-a.\nĐukanović: Srbija ugrožava suverenitet svojih suseda; Perović: Milo neumoran u pravljenju podela\nPredsednik Crne Gore i Demokratske partije socijalista (DPS) Milo Đukanović izhavio je "da Srbija ugrožava suverenitet svojih suseda po istom receptu iz 1990-ih, a Srpsku pravoslavnu crkvu (SPC) nazvao je najopakijim instrumentom velikosrpskog nacionalizma".\nPredsednik Milo Đukanović usprotivio se danas predlogu nove vlade i poručio da nema uslova za opoziv sedam ambasadora kako je to predloženo.\nĐukanović: Joanikije nedorastao ulozi koja ga je zapala\nPredednik Crne Gore Milo Đukanović izjavio je da ga iznenađuje reagovanje administratora Mitropolije crnogorsko-primorske Joanikija na njegov nedavni intervju u kojem je govorio o razgovorima s mitropolitom Amfilohijem, ističući da Joanikije nije bio učesnik tih razgovora niti mu je bilo omogućeno da njima prisustvuje.\nCrnogorsko Ministarstvo inostranih poslova sinoć je, uz izražen ironičan ton, oštro kritikovalo šefa srpske diplomatije Ivicu Dačića posle njegovog reagovanja na optužbe koje je na račun Srbije izneo crnogorski predsednik Milo Đukanović.\nPredsednik Crne Gore Milo Đukanović nastavlja da plaši građane Crne Gore lažima o Srbiji i navodnoj velikosrpskoj državnoj politici, i da optužuje Srbiju da se mešala u unutrašnje stvari Crne Gore, izjavio je šef srpske diplomatije Ivica Dačić.\nCrngorski predsednik Milo Đukanović izjavio je da u okolnostima u kojima je, kako tvrdi, krenuo proces frormalizacije kosovske nezavisnosti, priča o tome da je Crna Gora "prirodni deo srpskog sveta", prirodni deo "velike Srbije" za njega je, kaže, "neka vrsta hrane kojom treba nahraniti gladna nacionalistička usta, koja sve teže podnose gubitke".\nCrnogorski predsednik Milo Đukanović večeras je pvi put javno čestitao pobedu trima koalicijama, koje su do nedavno bile u opoziciji, poručio da će poštovati izbornu volju građana i iskazao spemnost svoje DPS da će kao opozicija "svim sredstvima" braniti građansku, nezavisnu i evropsku Crnu Goru.\nBrnabić: Fajon pokazala kako izgleda mešanje u izbore\nEvroposlanica iz Slovenije Tanja Fajon, i još sedam njenih kolega, otvorenim pismom građanima Šapca, pokazala je kako izgleda mešanje u izborni proces, ne u jednoj zemlji koja čak nije ni članica EU, nego u jednom gradu, Šapcu, gde će 5. septembra biti ponovljeni lokalni izbori, izjavila je danas premijerka Srbije Ana Brnabić.\nDačić: Imamo jedan dobronameran savet za Mila Đukanovića\nMilu Đukanoviću dobronamerno savetujemo da shvati da je prošlo vreme kad je moglo samo da se udari na Srbe i Srbiju kako bi se dobila podrška međunarodne zajednice i ostvarila pobeda, izjavio je za Sputnjik ministar spoljnih poslova Srbije Ivica Dačić.\nBrnabić: Đukanović zarobljen u 90-tim; Dačić: Srbija se nikada nije mešala\nSrbija se ni na koji način ne meša u unutrašnja pitanja Crne Gore i ni na koji način nije uticala na izborni proces u Crnoj Gori, poručila je večeras predsednica vlade Ana Brnabić u odgovor na ocene koje je izneo predsednik Crne Gore Milo Đukanović, za koje Brnabić kaže da su političke fraze o navodnoj ugroženosti Crne Gore, kojom se Đukanović izgovara, umesto da se fokusira na stvarne potrebe i probleme svojih građana.\nSelaković: Đukanović uvek krivca vidi spolja, nikada u sebi\nĐukanović priznao poraz; Na skupovima izliv netolerancije i primitivizma\nPredsednik Crne Gore Milo Đukanović izjavio je da su u ponedeljak uveče na ulicama crnogorskih gradova viđeni 'izlivi netolerancije, agresije i primitivizma'.\nIzbori u Crnoj Gori: Zatvorena biračka mesta\nĐukanović: Srbija uvek bila protiv crnogorske državne ideje\nNa Cetinju je obeleženo 110 godina od proglašenja Kraljevine Crne Gore, a predsednik Milo Đukanović optužio je Srbiju da se tome protivila i da je na sve načine podržavala protivnike i crnogorskog vladara Nikole Prvog Petrovića Njegoša i uopšte crnogorske državne ideje.\nRama na srpskom: Hvala Milo što postojiš!\nPremijer Albanije Edi Rama u video poruci objavljenoj i na Fejsbuku, uoči parlamentarnih izbora u Crnoj Gori, 30. avgusta, veliča sve što je, kako je rekao, Milo Đukanović do sada uradio za Crnu Goru i region, posebno za Albance u toj zemlji i na kosovskoj teritoriji.\nPredsednik Crne Gore Milo Đukanović možda bi uskoro mogao da ode u Hag kao svedok odbrane odbrane Hašima Tačija, protiv koga je Specijalno tužilaštvo podiglo optužnicu za ratne zločine, piše Koha pozivajući se na izvore Međunarodnog instituta za balkanske i istočne studije (IFIMES) sa sedištem u Ljubljani.\nĐukanović: Kompromisa neće biti\nPredsednik Crne Gore Milo Đukanović izjavio je da uprkos brojnim političkim pritiscima, neće biti kompromisa" sa nacionalistima i onima koji žele da unište tekovine ove generacije, kad je reč o odnosu države i crkve, saopšteno je iz Đukanovićevog kabineta.\nKnežević: Milo Đukanović stvara „kosovsku pravoslavnu crkvu“\nPredsednik Crne Gore Milo Đukanović je najavom o formiranju nove crkve samo ogolio plan za početak regionalnog projekta stvaranja „kosovske pravoslavne crkve“, kaže jedan od lidera Demokratskog fronta Milan Knežević.\nAmfilohije: Đukanović pretvara Crnu Goru u satansku zajednicu\nMitropolit crnogorsko-primorski Amfilohije je, dan nakon poruka Mila Đukanovića vezanih za kritike SPC i formiranje crkve nacionalnih Crnogoraca, izjavio da crnogorski predsednik propoveda "satansku crkvu".\nVučić držao konsultacije, sutra odgovor Đukanoviću\nPredsednik Aleksandar Vučić održao je danas konsultacije sa najbližim saradnicima povodom najnovijih poruka crnogorskog predsednika Mila Đukanovića vezanih za status SPC i srpskog naroda u toj zemlji, a sutra će, kako saznaje T a n j u g, odgovoriti Đukanoviću i izneti stav Srbije po tim pitanjima.\nĐukanović: Ohrabruje sastanak Markovića i Amfilohija, bez razgovora se ne može doći do rešenja\nPrvi sastanak premijera Duška Markovića sa mitropolitom Amfilohijem ohrabruje, jer iskustvo pokazuje da se bez razgovora ne može doći do rešenja, kazao je predsednik Crne Gore Milo Đukanović za Televiziju Crne Gore.\nPredsednik Crne Gore i Demokratske partije socijalista (DPS), Milo Đukanović je, povodom aktuelnih dešavanja u toj državi nakon usvajanja Zakona o slobodi veroispovesti, najavio je da će narednih dana javnosti biti predočeno ko je, kako je rekao, zapravo taj ko se ovako brutalno obračunava sa Crnom Gorom.\nVučić: Nekima nikako ne odgovara snažna Srbija\nPredsednik Srbije Aleksandar Vučić istakao je danas da Srbija nije, u želji da sačuva svoj narod u Crnoj Gori, prelazila granicu ni dobrog ukusa, niti poštovanja suvereniteta druge države, i ukazao da postoje pojedini krugovi u Evropi i celom svetu koji nikako ne žele snažnu Srbiju.\nMandić: Đukanović više ne veruje policajcima\nJedan od lidera opozicionog Demokratskog fronta, Andrija Mandić, tvrdi da je odluku o tome da policija više ne obezbeđuje litije doneo predsednik Milo Đukanović lično, jer, kako kaže, više ne veruje onima koji su na terenu i želi da ih odvoji od naroda.\nDodik nije dao saglasnost za posetu Đukanovića BiH\nSrpski član Predsedništva BiH Milorad Dodik je rekao da nije dao saglasnost za dolazak predsednika Crne Gore Mila Đukanovića u posetu BiH.\nIrinej: Razum će pobediti u CG, ne mogu se igrati svetinjama\nPatrijarh Irinej poručio je povodom tenzija u Crnoj Gori zbog spornog Zakona o slobodi veroispovesti da bi "trebalo činiti sve da se stvari u Crnoj Gori stišavaju".\nPredsednik Crne Gore Milo Đukanović primio je danas akreditivno pismo novoimenovanog ambasadora Srbije Vladimira Božovioća, istakavši da određene razlike i nerazumevanja povodom nedavno usvojenog Zakona o slobodi veroispovesti ne treba da budu iskorišćene kao razlog za pogoršanje odnosa i zatvaranje prostora za saradnju dve države.\nĐukanović: Zloupotrebom verskih sloboda bi da ruše Crnu Goru\nPredsednik Crne Gore Milo Đukanović ocenio je povodom dešavanja u vezi sa spornim Zakonom o slobodi veroispovesti da se verske slobode građana zloupotrebljavaju kako bi se srušila Crna Gora.\nPredsednik Srbije Aleksandar Vučić razgovarao je večeras u Jerusalimu sa predsednikom Crne Gore Milom Đukanovićem o, kako je izjavio za "Blic", položaju srpskog naroda i o nedavno usvojenom zakonu o verskim slobodama, ali i većoj koordinaciji u budućim nastupima pred evropskim institucijama.\nDrecun: Protiv Srba se vode hibridne operacije, Đukanović se neće zaustaviti\nMilovan Drecun je rekao, gostujući u Jutarnjem programu, da režim Mila Đukanovića ne može da dobije nijedne izbore ako ne stvori navodnog neprijatelja crnogorske nezavisnosti.\nPredsednik Crne Gore Milo Đukanović izjavio je danas da predlog Zakona o slobodi veroispovesti neće biti povučen sa dnevnog reda i da on i Vlada imaju apsolutni legitimitet da razmatraju to pitanje, ali i da nije tačno da se njime otima imovina SPC.\nĐukanović: DPS ima razumevanja za obnovu CPC, Mandela kao da je govorio o Crnoj Gori\nCrna Gora mora imati jasno osmišljenu identitetsku politiku i neophodno je suzbiti grubo osporavanje crnogorskog identiteta, rekao je predsednik Crne Gore i lider Demokratske partije socijalista Milo Đukanović na kongresu te stranke.\nPalmer: Crna Gora najuspešnija multietnička država u regionu\nPomoćnik američkog državnog sekretara za evropske i evroazijske poslove i specijalni izaslanik Stejt Departmenta za Zapadni Balkan Metju Palmer rekao je da je Crna Gora lider i najuspešnija multietnička država u regionu, te da nije slučajno to što je prva država koju posećuje nakon preuzimanja dužnosti.\nĐukanović se nada proširenju EU\nPredsednik Crne Gore i lider DPS-a Milo Đukanović izrazio je nadu da će biti nastavljen započeti proces proširenja Evropske unije integracijom zemalja Zapadnog Balkana.\nĐukanović: SAD snažno podržale strateške odluke CG\nVašington je u najvećoj meri pružio snažnu podršku strateškim odlukama kojima je Crna Gora trasirala kurs demokratskog razvoja i svoj evropski i evroatlantski put, poručio je sinoć predsednik Milo Đukanović na prijemu povodom obeležavanja 4. jula, Dana nezavisnosti SAD, u američkoj ambasadi u Podgorici.


Održano takmičenje u rukometu - Beogradski Portal\nOdržano takmičenje u rukometu\nDanas je u sportskoj hali Sportsko-kulturnog centra “Obrenovac” održano opštinsko takmičenje u rukometu za učenike obrenovačkih osnovnih škola.\nMiloš Stanković, član Veća Gradske opštine Obrenovac je izjavio da na današnjem takmičenju učestvuju učenici sedmog i osmog razreda osnovnih škola, a za sledeću nedelju najavio nadmetanje i za mleđe uzraste.\n– Drago mi je što rukomet ponovo ima veliko mesto kada je u pitanju sport u Obrenovcu. Takođe mi je drago što su sve osnovne škole uzele učešće u školskom prvenstvu i što će najbolje ekipe ići na prvenstvo Beograda – poručio je Stanković i dodao da je rukemet sve popularniji sport u opštini Obrenovac.\n– Kada su u pitanju deca koja se bave ovim sportom sa sigurnošću mogu da kažem da mimo sekcija trenira preko 300 dečaka i devojčica u Obrenovcu. To je jedan sjajan broj dece, koji se konstantno bavi sportom – rekao je Stanković i istakao da u opštini Obrenovac postoje dobri uslovi za bavljenje ovim sportom.\nStanković je izjavio da se za 10 dana očekuje početak gradskog takmičenja na kome učešće mogu uzeti pobedničke ekipe.\nDragan Jovanović, nastavnik fizičkog vaspitanja u Osnovnoj školi ”Jefimija” je rekao da se pored ekipe iz njegove škole u rukometu izdvajaju i učenici Osnovne škole ”Jovan Jovanović Zmaj”.


HSB Asocijacija Srbije\nDatum kreiranja: 10 avgust 2016\nObogaćivanje brašna folnom kiselinom\nObogaćivanje brašna folnom kiselinom je veoma važna komponenta bilo koje strategije javnog zdravlja radi prevencije nedostatka folne kiseline u ishrani. Takvo dopunjavanje ishrane svakodnevnim malim potrebnim količinama koje bi bile dostupne većini stanovništva, veoma se efikasno izvodi u mnogim državama. Postoji široko priznata činjenica da je nedostatak folne kiseline u ishrani rasprostranjen po celom svetu. Posledice ovoga su smanjena produktivnost genearacija koje dolaze, povećana smrtnost majki, povećan broj oboljenja i defekata pri rođenju.\nBrašno od žitarica je jedna od osnovnih namirnica u celom svetu, a u više od 40 zemalja brašno se obogaćuje i omogućava ljudima da svojom ishranom sebi obezbede dovoljnu količinu ovog vitamina. Obogaćivanje brašna, smatraju u organizaciji HISBAS mora da bude podržano i prošireno na globalnom nivou što pre i to kroz jače veze između privatnih, javnih i građanskih organizacija.\nS obzirom da obogaćivanje žitarica (npr. pšeničnog brašna, kukuruznog brašna i pirinča) folnom kiselinom povećava prevenciju urođenih defekata i poboljšava ishranu većine stanovništva, preporučujemo da sve zemlje implementiraju obavezno obogaćivanje žitarica bez odlaganja.\nObogaćivanje žitarica folnom kiselinom trebalo bi da rezultira sa smanjenjem pojave deformiteta spine bifide od 20-50%, značajnim smanjenjem koncentracije homocisteina u serumu i gotovo totalno eliminiše pojavu anemije izavane deficitom folne kiseline. Totalna prevencija urođenih defekata povezanih sa nedostatkom folne kiseline verovatno će morati biti praćena i komplementarnim programima uzimanja tabletirane folne kiseline, ili povećanjem koncentracije folne kiseline u obogaćenoj hrani.\nS obzirom na činjenice koje nam ukazuju na važnost gvožđa i vitamina B12, obogaćivanje folnom kiselinom ne treba odlagati.\nMali deo proizvodnje hleba i žitarica može da ostane neobogaćen, i kao takav obeležen, kako bi postojao izbor za onu manjinu koja bi želela te proizvode. U nekim zemljama u kojima postoji program folanizacije (kao npr. SAD) proizvodi od integralnih žitarica nisu obogaćivani.\nOvakav projekat trebalo bi da uključi i praćenje pojave bolesti u populaciji, posebno spina bifida, anencefalija, hidrocefalus, anemija prouzrokovana deficijencijom folne kiseline, smrtnost od infarkta i sloga, kao i procenat, ozbiljnost i smer neuropatije uzrokovane deficijencijom vitamina b12.\nPrevious Article Uvođenje jajeta u detetovu ishranu i MMR vakcina\nNext Article Lečenje celijakije\nfolna kiselina\thisbas\tspina bifida\tbrasno


Ostali sportovi - Olimpijski komitet Srbije: Vlade Divac ponovo predsednik OKS\nNapisano u kategoriji Ostali sportovi, 8 novembra, 2012\nVlade Divac (44 godine) proslavljeni košarkaš, ponovo je izabran za predsednika Olimpijskog komiteta Srbije na godišnjoj Izbornoj Skupštini OKS u hotelu „Zira“ u Beogradu. Divac nije imao protivkandidata i izabran je jednoglasno uz buran aplauz 57 delegata (od 65 koliko biračko telo).\nBirano je i deset članova Izvršnog odbora OKS i izabrani su (u zagradi je broj glasova): Dragan Vuksanović (predsednik Ragbi saveza Srbije, 30), Veselin Jevrosimović (predsednika Atletskog saveza Srbije, 34), Zoran Kalinić (predsednik Stonoteniskog saveza Srbije, 45), Zoran Laković (generalni sekretar Fudbalskog saveza Srbije 40), Velimir Marjanović (predsednik Rukometnog saveza Srbije, 43), Mirko Nišović (predsednik Kajakaškog saveza Srbije, 49), Nenad Petković (generalni sekretar Streljačkog saveza Srbije, 33), Velibor Sovrović (predsednik Vaterpolo saveza Srbije, 46) Ivan Todorov (predsednik Džudo saveza Srbije, 46) i Zoran Ćendić (generalni sekretar Tekvondo asocijacije Srbije, 37).\nNisu izabrani: Dragan Dostanić (predsednik Biciklističkog saveza Srbije, 20), mr. Milivoje Ilić (predsednik Biatlon saveza Srbije, 14), prof. Dr. Zdeslav Milinković (predsednik Udruženja za medicinu sporta Srbije, 22), Dragan Radosav (predsednik Plivačkog saveza Srbije, 27) i Boris Stojnić (predsednik Bob saveza Srbije, 12).\nVlade Divac je predložio i svoja tri člana Upravnog odbora, a delegati su predlog jednoglasno usvojili za Nenada Golijanina, Žarka Paspalja i Nebojšu Šaponjića. Po funkciji, član Upravnog odbora OKS je i predsednik Sportske komisije OKS a to je zlatna u tekvondou iz Londona Milica Mandić. Član UO OKS je i Vlade Divac, a po jedno mesto imaće predsednik (ili generalni sekretar) Sportskog saveza Srbije, kao i član MOK za Srbiju. Upravni odbor ima ukupno 17 članova.\nTakođe jednoglasno, usvojen je Divčev predlog da i u olimpijskom ciklusu za Rio generalni sekretar bude Đorđe Višacki. Od devet kandidata za tri člana Nadzornog odbora OKS, poverenje delegata dobili su Dušan Vulević (Atletski saveza Srbije, 35), Aleksandar Matković (Stonoteniski savez Srbije, 27) i Marko Stefanović (Vaterpolo savez Srbije, 22).\n– „Zahvaljujem se na poverenju i nadam se da ću sa novim saradnicima u Izršnom odboru uspešno sarađivati i u narednom olimpijskom ciklusu. Postavili smo neke ciljeve, jedan deo smo već ispunil do Londona, a dobri rezultati i rad u predhodne četiri godine obavezuju nas da nastojimo da ih sve realizujemo. Želimo da kategorizaciju sprortista – olimpijaca poboljšamo, da im omogućimo još bolje uslove za pripreme i takmičenja, ali ćemo veliku pažnju obratiti na mlade. Pokazalo se da ulaganje u talente donosi rezultate, primer je plivač Velimir Stjepanović koji je osvojio medalje na prvim letnjim Olimpijskim igrama mladih u Singapuru 2001. a potom je sjajno plivao i u Londonu ove godine na Olimpijskim igrama. OKS će, kao krovna sportska organzacija za olimpijske sportove, nastaviti odličnu saradnju sa Ministarstvom omladine i sporta Srbije, vladom Vojvodine, Gradom Beogradom i lokalnom samoupravom, ali i sa sponzorima koji su bili uz nas na čemu im još jednom zahvaljujem“\nUsvojen je izveštaj o radu u protekle četiri godine, a u uvodnoj reči Divac je istakao da su srpski sportisti od 2008. do 2012. na takmičenjima iz kalendara Međunarodnog olimpijskog komiteta (MOK) i OKS osvojili 57 medalja (13 zlatnih, 23 srebrne i 21 bronzanu). Učestvovali su na zimskim Olimpijskim igrama 2010. i letnjim u Londonu 2012. gde su osvojili četiri medalje (zlato, srebro i dve bronze) uz još tri četvrta mesta i sedam finala što je veliki uspeh. Na MI u Peskari 2009. srpski sportisti su osvojili 35 medalja i bili osma nacija po uspešnosti. Zapažene uloge imali su mladi sportisti Srbije na prvim letnjim Olimpijskim igrama mladih u Singapuru i zimskim i Insbruku, kao i na zimskim i letnjim Olimpijskim festivalima mladih Evrope (EJOF).\nMr Milivoje Ilić uručio je članu rade zajednice OKS Mikiju Fukudi prigodan dar uz zahvalnost za izuzetnu saradnju sa Biatlon savezom Srbije. Na završetku sednice, delegacija Petrovca na Mlavi u kojoj su bili predsednik opštine Radiša Dragojević, predsednik Sportskog saveza opštine Radovan Davdov i Miletić Mihajlović predsednik Organzacionog odbora „Memorijalne trke Dragutin Tomašević“, uručili su Divcu priznanje opštine koje nosi ime Dragutina Tomaševića, atletičara koji je na prvom učšeću srpskih sportista na OI u Stokholmu 1912. nosio zastavu Kraljevina Srbije na svečanom otvaranju.


Tag: matić tatjana\n11.04.2021 u 16:14\nMatićeva: Građani Srbije od sredine aprila mogu u Grčku iz Bugarske\nGrađani Srbije će već sredinom aprila moći da uđu u Grčku iz Bugarske, izjavila je ministarka trgovine, turizma i telekomunikacija Tatjana Matić. Matić je televiziji K1 rekla da će građani Srbije moći da uđu u Bugarsku uz potvrdu o vakcinaciji ili sa antigenskim testom na koronavirus, prenela je Beta. Navela je da će građani Srbije od 14. maja moći da putuju u Grčku preko Severne Makedonije, pod određenim uslovima.\n16.03.2021 u 11:30\nMatićeva: Ne brinite o kovid pasošima, EU je još daleko od njih\nMinistarka trgovine, turizma i telekomunikacija Tatjana Matić rekla je da se odluka o takozvanim kovid pasošima u EU očekuje sutra, ali da taj dokument treba da razmatraju i Savet EU i Evropski parlament, kao i da o tome postoji velika podeljenost među članicama EU. „Vrlo smo daleko od toga, odnosno EU je daleko. Neke njene članice se otvoreno protive, recimo Belgija koja ističe da je to jednostavno diskriminacija u trenutku kada većina Evropljana ne može uopšte da primi vakcinu da se jedan takav dokument izdaje”, rekla je ministarka gostujući na Prvoj TV, preneo je Tanjug. Ona je dodala kako je suština tog digitalnog sertifikata da omogući lakšu proveru zdravstvenog stanja građana EU koji bi da putuju, kao i da ne propisuje koju vakcinu treba primiti da bi se putovalo u EU. „Ne\n13.01.2021 u 22:00\nSrbija nastavlja rad na razvoju 5G mreže\nPrethodna godina bila je izuzetno teška za domaći turizam i još je neizvesno kada će početi oporavak sektora koji je zabeležio gubitak od milijardu evra. Vremena nema za gubljenje, pa resorno ministarstvo planira formiranje radnog tela koje će sa predstavnicima privatnog sektora i stručnjaka za turizam uskoro ponuditi osnovne smernice za budući razvoj. Mnogo je izazova koji očekuju turizam u takozvanoj novoj realnosti. Jedan od prvih zadataka je rebrendiranje Srbije kao turističke destinacije koja može da ponudi atraktivne i autentične sadržaje i domaćim i stranim turistima. Vlada Srbije je već usvojila program subvencija za projekte u turizmu i više od 600 miliona dinara je namenjeno za razvojne infrastrukturne projekte i 115 miliona dinara za promociju i edukaciju. Predviđena je i\n28.12.2020 u 12:08\nSrbija nije odustala od uvođenja 5G mreže, pripreme traju, ali je zbog pandemije postupak aukcije za operatore odložen, izjavila je Tanjugu ministarka trgovine, turizma i telekomunikacija Tatjana Matić, izrazivši očekivanje da će do kraja naredne godine biti sprovedena aukcija. „Mi smo se pripremali za tu aukciju i pripreme su još uvek u toku, jer da bi se ona sprovela neophodno je doneti pravilnike o korišćenju spektra na određenoj frekvenciji, neophodno je doneti uredbu i mi radimo pripremu, ali je sama aukcija odložena zbog pandemije, a razlozi su pre svega ekonomske prirode”, navela je ministarka. Dodala je da ima zainteresovanih operatora, jer je postojala zainteresovanost industrije. Takođe, kaže da je 5G mreža namenjena pre svega industriji, da to nije mreža koju će u


Evropska nedelja održive energije 2015. | Energetski portal Srbije\nEvropska nedelja održive energije 2015.\n28.01. 2015 Događaji\nDogađaj „Evropska nedelja održive energije 2015“ održaće se od 15. do 19. juna 2015. godine. Ovakav događaj je prvi put organizovan na inicijativu Evropske komisije 2006. godine. Danas njime koordinira Izvršna Agencija za mala i srednja preduzeća (Executive Agency for Small and Medium-sized Enterprises – EASME), u bliskoj saradnji sa Direktoratom Evropske komisije za energiju.\nU sklopu „Evropske nedelje održive energije“, organizuje se niz „Dana energije“. „Dan energije“ se definiše kao neprofitni događaj, aktivnost, projekat ili izložba radova kojima se promoviše sigurna, čista i efikasna energija. Različiti tipovi događaja mogu biti registrovani i održani tokom celog meseca juna.\n„Evropska nedelja održive energije“ prikazuje aktivnosti posvećene energetskoj efikasnosti i rešenjima iz obnovljivih izvora energije. Zamišljena je tako da se promovišu najbolje prakse, inspirišu nove ideje i grade savezi kojima će se ostvariti evropski ciljevi u pogledu energije i klime.\nJedan od ciljeva je da se formira šira slika o mnogobrojnim pojedinačnim naporima da se motiviše promena putem različitih dešavanja. Iz godine u godinu, od 2006. godine, dodeljuju se nagrade kojima se ističu izvrsni projekti održive energije koji se sprovode širom Evrope. Za ovo, deveto izdanje, nagrade će se dodeljivati u tri kategorije: obnovljiva energija, energetska efikasnost i gradovi, zajednice i regioni.\nMogu učestvovati privatne kompanije, organi javne uprave, agencije za energetiku, nevladine organizacije, zadruge, privredne komore, udruženja potrošača i industrijska udruženja, mediji, akademske institucije, istraživački i tehnološki centri, kao i projekti koji se finansiraju iz evropskih fondova. Rok za prijavu je 28. februar 2015. godine.\nToplotne pumpe – kakvu uštedu donose i koliko...


Ruska vojska se vraća u baze nakon vežbi u Belorusiji - 08.02.2022, Sputnik Srbija\nRuska vojska se vraća u baze nakon vežbi u Belorusiji\nRuska vojska će napustiti Belorusiju nakon što se završe zajedničke vojne vežbe u toj zemlji, rekao je portparol Kremlja Dmitrij Peskov. 08.02.2022, Sputnik Srbija\nTakođe je dodao da ruski predsednik Vladimir Putin nije govorio o konkretnim datumima po tom pitanju na jučerašnjem sastanku sa francuskim kolegom Emanuelom Makronom.Pregovori lidera održani su 7. februara u Kremlju i trajali su nešto više od pet sati. Ruski predsednik je saopštio da je sastanak sa Makronom bio sadržajan i koristan.Podsetimo, u toku je provera snaga za reagovanje Savezne države Rusije i Belorusije. Ona se odvija u dve etape. U prvoj etapi (do 9. februara) biće preraspoređene i stvorene grupe trupa na teritoriji Belorusije. U drugoj etapi (od 10. do 20. februara) održaće se zajedničke vežbe „Saveznička odlučnost 2022“, u okviru kojih će biti odrađeno suzbijanje i odbijanje spoljne agresije, kao i suprotstavljanje terorizmu i zaštiti interesa Savezne države.\nrusija, rusija – vojska i naoružanje, belorusija, zajedničke vojne vežbe, vojska i naoružanje, dmitrij peskov\n© Sputnik / Vitaliй Timkiv / Uđi u foto-galerijuZajedničke vojne vežbe izviđačkih jedinica ruskih i beloruskih vazdušno-desantnih snaga\nRuska vojska će napustiti Belorusiju nakon što se završe zajedničke vojne vežbe u toj zemlji, rekao je portparol Kremlja Dmitrij Peskov.\n„Niko nikada nije rekao da će ruske trupe ostati na teritoriji Belorusije, o tome nije bilo govora. Reč je o savezničkim vojnim vežbama i podrazumeva se da će se po njihovom završetku vojska vratiti u mesta stalnog raspoređivanja“, saopštio je Peskov.\nTakođe je dodao da ruski predsednik Vladimir Putin nije govorio o konkretnim datumima po tom pitanju na jučerašnjem sastanku sa francuskim kolegom Emanuelom Makronom.\nPregovori lidera održani su 7. februara u Kremlju i trajali su nešto više od pet sati. Ruski predsednik je saopštio da je sastanak sa Makronom bio sadržajan i koristan.\nKremlj negira: Putin i Makron nisu zaključili nikakav dogovor oko Ukrajine\n8 Februar, 11:43


U Podgorici je večeras održan novi protest u organizaciji građanskog pokreta "Odupri se - 97.000" sa kojeg je upućen zahtjev parlamentarnim opozicionim strankama da njihovi poslanici napuste Skupštinu Crne Gore i bojkotuje sve izbore dok budu ispunjeni zahtjevi ovog pokreta, među kojima je i ostavka predsjednika Crne Gore Mila Đukanovića.\nNa četvrtom protestu, koji je bio najmasovniji do sada, ponovljeno je da su zahtjevi ovog pokreta ostavke i premijera Duška Markovića, Savjeta i direktora Radio-televizije Crne Gore Božidara Šundića, vrhovnog državnog tužioca Ivice Stankovića, glavnog specijalnog tužioca Milivoja Katnića i direktora Agencije za sprečavanje korupcije Sretena Radonjića.\nOrganizatori protesta su poručili da je rok za ostavke 15. mart, te najavili da će se, ukoliko do tada ne budu podnesene, ponovo okupiti u Podgorici 16. marta i da se neće više razilaziti.\nLazar Vulević obratio se okupljenima u ime studenata, navodeći da je na protestu "u ime hrabrih studenata koji se ne boje da padnu na ispitu".\n"Često nam govore da ćutimo i da se ne miješamo, a nas je ta ćutnja naučila da se ništa neće promijeniti. Ćuti da položiš, ćuti da se zaposliš, ćuti da sačuvaš posao svojih roditelja... I na kraju - ćuti u autobusu ili avionu jer moraš preko granice, ali ne da bi se odmarao, već da bi tražio sreću daleko odavde", rekao je Vulević\nOn je istakao da sve više mladih odlazi i da treba da se zapitaju "oni koji ih tjeraju na to".\n"Želimo da ostanemo i stvaramo u svojoj državi. U državi gdje ljekar treba da brine o zakletvi, a ne o mitu. Naša dužnost je da damo doprinos društvu, a kako to da uradimo ako ćutimo. Ovdje smo s ciljem da pozovemo ostale studente i profesore da nam se pridruže. Studenti, oduprite se", poručio je Vulević.\nTokom Vulevićevog govora okupljeni su na Trgu nezavisnosti uzvikivali "Studenti na ulice".\nGrađani su na trgu skandirali "Milo, lopove", a nosili su transparente sa sloganom "Milo nedostajaće mi".\nNa skupu su bili lideri i poslanici opozicije, ali nije bilo stranačkih obilježja.\nSa Trga nezavisnosti građani su krenuli u protestnu šetnju centrom Podgorice i obišli državne institucije - Skupštinu, Vladu, Predsjedništvo, Tužilaštvo i Radio-televiziju Crne Gore.\nOni su, prolazeći pored zgrada državnih institucija, koje je obezbjeđivao mali broj policajaca, uzvikivali "Ostavke, ostavke".\nPodgorica protest opozicija\nDolazak albanskog predsjednika\nPodgorica nastavlja pritisak na srpske političare


Prva Srpska Televizija :: Porodica :: Sve više žena ne želi da se porodi u bolnici: Alternativa je porođaj kod kuće!\n29. 10. 2018. 14:00 >> 10:30\nSve više žena ne želi da se porodi u bolnici: Alternativa je porođaj kod kuće!\nTako je dominantno mišljenje da porođaj kod kuće nije dobar za majku i dete, sve je više žena koje se odlučuju za porođaj van adekvatne zdravstvene ustanove. Ključni razlozi za takav potez su uglavnom kulturološke prirode, ali i sve veće nepoverenje u zdravstvene radnike.\nKako navode pojedine majke, ginekolozi i babice više pažnje posvećuju ispijanju kafe ili čaja nego nezi budućih majki. Takođe, u tekstu objavljenom na medicinskom portalu Health 24 navodi se kako su kultura i moralne norme izuzetno bitne za život jedne zajednice i da ih treba poštovati, ali ističu i to kako je opšta zdravstvena slika društva još bitnija.


Diskusija o zanatskom pivarstvu kao uvod u sutrašnji festival | Palelive.com\nPočetna Regija Istočno Sarajevo Diskusija o zanatskom pivarstvu kao uvod u sutrašnji festival\nISTOČNO SARAJEVO – Panel-diskusija o zanatskom pivarstvu u BiH i položaju zanatskih pivara održana je večeras u Istočnom Sarajevu, u organizaciji Udruženja građana za promociju zanatskog pivarstva “Kištra”.\nČlan ovog udruženja Vuk Vučetić rekao je Srni da je na panel-diskusiji, koja je svojevrsni uvod u sutrašnji Peti međunarodni festival zanatskog pivarstva, razgovarano o sortama i načinima uzgoja hmelja, izazovima pokretanja zanatske pivare, proizvodnje zanatskog piva u kućnim uslovima, kao i budućim aktivnostima.\nPrema njegovim riječima, jedan od glavnih ciljeva panela jeste popularizacija zanatskog pivarstva.\nOn je najavio da će sutra u Istočnom Sarajevu, na sportskom terenu kod Elektrotehničkog fakulteta, biti održan Peti međunarodni festival zanatskog pivarstva na kome će biti prisutno 18 učesnika iz Srbije, Crne Gore, Slovenije, Hrvatske, Federacije BiH i Republike Srpske, koji će prezentovati oko 50 vrsta domaćeg piva.\n“U večernjim časovima goste će zabavljati dva pop-rok benda iz Srbije, a svi posjetioci će od 17.00 časova, osim u domaćem pivu moći da uživaju i u specijalitetima sa roštilja”, rekao je Vučetić.\nPrethodni članakPodsticaj pčelarima za nabavku opreme\nNaredni članak“Zvorničko ljeto” nastavljeno plesom i koncertom “Nevernih beba”


Protest u Donjoj Bitinji protekao bez incidenata - Radio Kontakt Plus\n16:30, 11.10.2019Izvor: RTK 2\nZdruženi meštani poručili su da će nastaviti mirne proteste koji su, prema njihovim rečima, od egzistencijalnog značenja.\nTokom današnjeg skupa, podršku građanima pružio je i Il Rugova iz Pokreta Samoopredeljenje, uz poruku da će se boriti protiv odluka koje štete građanima.\nProtest su obezbeđivali pripadnici kosovske policije i KFOR-a.\nPodsetimo, desetine ljudi, uključujući i decu, povređeno je nakon intervencije Kosovske policije na poslednjem protestu u Donjoj Bitinji nadomak Štrpca.\nOvoga puta, protest je protekao bez incidenata.\nKomisija prikuplja informacije o izgradnji MHC


Prodaja novih putničkih automobila u EU tokom 2021. pala za 2,4 posto\n18 Jan 2022 - 18:34 Vesti Link\nProdaja novih putničkih automobila u Evropskoj uniji pala je tokom 2021. godine za 2,4 posto na 9,7 miliona jedinica, pri čemu je samo u decembru pad iznosio čak 22,8 procenata, saopštilo je danas Evropsko udruženje proizvođača vozila (ACEA).\nU decembru je širom EU prodato 795.295 putničkih automobila, precizira se u saopštenju objavljenom na internet stranici ACEA-e, i dodaje da je to šesti uzastopni mesec pada, prenosi Tanjug.\nNa većini tržišta u 27-članom bloku registrovan je dvocifreni pad prodaje u poslednjem lanjskom mesecu, koji nije zaobišao ni četiri najveća evropska tržišta: Italiju, gde je pad iznosio 27,5 odsto, Nemačku (-26,9%), Španiju (-18,7%) i Francusku (-15,1%).\nRast prodaje novih putničkih automobila u decembru zabeležen samo u Bugarskoj, Hrvatskoj, Letoniji i Sloveniji, dodaje se.\nKomentarišući pad registracija novih automobila na nivou cele 2021. godine, koji je evidentiran uprkos rekordno niskoj uporednoj osnovi iz 2020, ACEA navodi da je to posledica nestašice poluprovodnika koja je negativno uticala na proizvodnju auto industrije, naročito tokom druge polovine godine.\nUkupan broj registrovanih novih automobila u EU prošle godine bio je za 3,3 miliona jedinica ispod nivoa iz 2019, pre izbijanja korona pandemije.\nOd četiri najveća tržišta u EU, tokom cele prošle godine samo je Nemačka zabeležila pad prodaje, za 10,1 odsto, dok je Italija imala najveći rast, 5,5 procenata, a slede Španija sa povećanjem od 1,0 posto i Francuska sa skromnim rastom od 0,5 procenata.\nčitanja : 363


DW: NATO brine o svojim balkanskim “granicama” – BiGportal.ba\nDW: NATO brine o svojim balkanskim “granicama”\nDanijel Server, američki stručnjak za Balkan sa vašingtonskog Univerziteta “Džon Hopkins”, smatra da Evropska unija i Sjedinjene Države treba da urade više kako bi spor oko imena odmah bio riješen na osnovu takozvanog “Prelaznog sporazuma” iz 1995. godine.\n“Evropljani i Amerikanci bi trebalo da kažu Grčkoj da to prihvati”, navodi Server za DW.\n“Vidjeli smo i nazadovanje u pitanjima demokratije te vladavine prava u pogledu djelovanja bezbjednosnih i obavještajnih službi”, kaže on za DW. Podsjeća da se novi premijer Zoran Zaev obavezao na reforme u tom pogledu.\n“Mi ćemo to pažljivo pratiti”, kaže Meki.\nPodaci o napretku na Zapadnom Balkanu razmjenjuju se “skoro na dnevnoj bazi”.\nMeki je pohvalio Skoplje zbog “bliske saradnje sa EU u pokušaju da se sistematski pristupi ovim pitanjima”.\n“Imamo štab NATO u Sarajevu”, kaže Meki. “Tamo je više od 30 stručnjaka koji svakodnevno rade sa Bosancima kako bi podstakli odbrambene reforme. Nadamo se jačanju tih odbrambenih institucija, da ćemo im pomoći da postanu jače kako bi osigurale bezbjednost u zemlji. Ali na poslijetku je potrebna politička volja, baš kao i za reforme neophodne za pristup EU, potreban je dogovor kako bi se preduzele neophodne reforme.”\nRoza Balfur iz Njemačkog Maršalovog fonda upozorava da ne bi trebalo propustiti trenutak da se pruži podrška novom samopouzdanju koje se razvilo u Makedoniji. ” Za razliku od Srbije gdje mnogi vide Rusiju kao najboljeg prijatelja, Makedonci djeluju jače opredjeljeni za pridruživanje EU. Dakle ne bih se fokusirala na probleme već na pozitivne trendove koji su u naletu.”\n“Voleo bih da mogu da kažem da sve ovo radimo jer smo dobri ljudi”, kaže Meki o pristupu Balkanu. „Ali iskreno, ovo radimo jer je u pitanju ključni bezbjednosni interes NATO da nemamo nestabilnost na svojim granicama.“


Najava: La Liga, 1. kolo: Prvo kolo nam donosi nekoliko zanimljivih mečeva! – Kladjenje.rs\nHomeNajavaNajava: La Liga, 1. kolo: Prvo kolo nam donosi nekoliko zanimljivih mečeva!\n16 Avgusta, 2019 Vlajko Najava\nOvog vikenda započinje španska La Liga, a prvo kolo nam sa sobom donosi nekoliko interesantnih duela. Nema sumnje da će najzanimljivije biti u petak kada će Bilbao na svom stadionu dočekati branioca titule Barselonu. Takođe, izdvajamo duel između Selte i Real Madrida koji će biti odigran u Vigu, kao i meč između Atletiko Madrid i Hetafea koji je imao sjajnu sezonu.\nAtletik Bilbao – Barselona – 2 @ 1.70 u Meridianbet\nPremijerni meč prvog kola se igra u Baskiji gde će fudbaleri Atletik Bilbaa dočekati ekipu Barselone. Sigurno je da će Bilbao što pre želeti da zaboravi prošlu sezonu, pošto nisu uspeli da dođu do plasmana u evropska takmičenja, ali se mora priznati da su u jednom trenutku bili i u opasnoj zoni, iz koje su se na sreću brzo izvukli pošto su vezali jednu sjajnu seriju pobeda sredinom šampionata. U goste im dolazi Barselona koja je prošle godine bez većih problema došla do šampionske titule, ali su i te kako podbacili u Ligi šampiona, gde su nakon pobede od 3:0 na svom terenu protiv Liverpula, dozvolili sebi da prime čak četiri gola u revanšu i završe takmičenje još u četvrtfinalu. Da stvari budu gore po izabranike Ernesta Valverdea, njegova ekipa je doživela poraz i u finalu Kupa, a ovoga puta je bolja bila Valensija. Kada je u pitanju ovaj meč, nema sumnje da nas očekuje jedan interesantan duel, u kom ipak blagu prednost dajemo Barseloni pa vam zbog toga predlažemo da odigrate 2 koju kladionica Meridianbet plaća sa sjajnom kvotom 2.70.Registruj se na Meridianbet\nSelta – Real Madrid – 2 @ 1.60 u 10bet\nPrvi meč subotnjeg programa se igra u Vigu gde će fudbaleri Selte dočekati ekipu Real Madrida, i nema sumnje da je to i najinteresantniji duel u subotu. Zaista niko nije očekivao da će fudbaleri Selte imati onoliko lošu sezonu, pošto su je završili na poslednjem mestu koje garantuje opstanak u društvu najboljih. U jednom trenutku je ekipa iz Viga praktično bila u ambisu, ali su najviše zbog dobrih partija u poslednjih nekoliko kola uspeli da sačuvaju prvoligaški status. Što se tiče Reala, nema sumnje da će izabranici Zinedina Zidana učiniti sve da prošlu sezonu zaborave što pre. Ipak, Madriđani nisu blistali ni na pripremama, iako su u klub doveli nekoliko zaista zvučnih pojačanja, od kojih najviše izdvajamo Edena Azara koji je stigao iz Čelsija. Selta je u prošlosti znala da iznenadi Real na svom stadionu, ali ipak prednost u ovom susretu dajemo gostujućoj ekipi, pošto bi bilo previše da i u novu sezonu krenu loše. Zbog svega toga vam preporučujemo da odigrate 2 koju kladionica 10bet plaća sa kvotom 1.60.Registruj se na 10Bet\nValensija – Real Sosijedad – 1 @ 1.71 u Meridianbet\nIako je Valensija prošle sezone startovala katastrofalno, najviše zbog sjajnih partija u drugom delu šampionata su uspeli da se trgnu i završe na četvrtom mestu što im je na kraju donelo plasman u Ligu šampiona, što je zaista bilo nerealno u jednom trenutku. Na sve to, “slepi miševi” su trijumfovali i u Kupu Kralja i to pošto su u finalu bili bolji od Barselone i tako zaokružili jednu sjajnu sezonu, iako nije tako delovalo posle prvog dela šampionata. Kada je u pitanju Real Sosijedad, ova ekipa je većim delom sezone igrala fantastično, a ono po čemu su bili karakteristični su odlične partije u gostima. Sosijedad je sezonu završio na devetom mestu i to samo uz tri boda manje u odnosu na sedmoplasirani Espanjol koji je bio poslednja ekipa koja je došla do plasmana u Ligu Evrope. Sigurno je da “slepi miševi” žele da dobrim startom nagoveste borbu za Ligu šampiona, pa vam iz tog razloga savetujemo da odigrate 1 koji kladionica Meridianbet plaća sa kvotom 1.71.Registruj se na Meridianbet\nMajorka – Eibar – GG @ 2.14 u 1xbet\nMajorka se konačno vratila u društvo najboljih španskih ekipa, ali nema sumnje da je ove sezone ipak glavni cilj opstanak u ligi, iako to neće biti nimalo lak zadatak pošto je ove godine konkurencija možda i nikad jača, barem kada je u pitanju špansko prvenstvo. Za protivnike će na ovom meču imati ekipu Eibara, koja po starom dobrom običaju prvenstva završava skoro uvek na sredini tabele. Sličan slučaj je bio i u prošlom šampionatu, pošto je ova ekipa sezonu završila na 12. mestu, ali su zato bili bez brige kada je opstanak u pitanju, što svakako i jeste svake godine glavni cilj ove ekipe. Što se ovog susreta tiče, deluje da će i jedna i druga ekipa ići na sva tri boda, a to nam može potencijalno doneti meč sa velikim brojem golova, pa vam iz tog razloga toplo preporučujemo da probate sa igrom GG koju kladionica 1xbet plaća sa kvotom 2.14.Registruj se na 1XBet\nLeganes – Osasuna – 1 @ 2.05 u Bet365\nLeganes je većim delom prošle sezone bio u opasnoj zoni, ali ono što je bitno kada je ova ekipa u pitanju je činjenica da su bili najbolji kada je to bilo najpotrebnije i na kraju su bez većih problema došli do opstanka u društvu najboljih i na taj način ispunili svoj glavni cilj. Sigurno je da je to ambicija i ove godine, iako je sigurno da će Leganes što pre pokušati da sakupi potrebnih 40 bodova za definitivan opstanak u La Ligi, kako bi izbegli dramu u završnici prvenstva. U goste im dolazi Osasuna koja se vratila u prvu ligu, i sigurno je da će imati veliki motiv da u njoj i ostanu. Ipak, ono što je nekako karakteristično za ekipu iz Pamplone su dosta loše partije van svog terena, pa vam najviše zbog toga predlažemo da na ovom susretu odigrate 1 koji kladionica Bet365 plaća sa fantastičnom kvotom 2.05.Registruj se na Bet365\nViljareal – Granada – 3+ @ 1.90 u Meridianbet\nKada se sve sabere i oduzme, sigurno je da je Viljareal najneprijatnije iznenađenje kada je u pitanju prošlo prvenstvo u španskoj La Ligi. Naime, ova ekipa se skoro do poslednjeg mesta borila za opstanak u eliti, iako su od “žute podmornice” svi očekivali borbu za mesta koja vode u Ligu Evrope, a možda čak i za Ligu šampiona. I opstanak u društvu najboljih je u jednom trenutku visio ali onda je Viljareal zaigrao najbolje kada je to najpotrebnije i bez većih problema došao do opstanka u ligi. U goste mu dolazi Granada koja je odigrala jednu dosta dobru sezonu u Segundi, i bez većih problema su uspeli da dođu do plasmana u La Ligu, iako je konkurencija ove godine bila više nego jaka. Obe ekipe su napadački orjentisani, pa nam sve to vrlo verovatno može doneti jedan susret sa velikim brojem golova, pa vam zbog toga preporučujemo da probate sa igrom 3+ koju kladionica Meridianbet plaća sa dosta dobrom kvotom koja iznosi 1.90.Registruj se na Meridianbet\nAlaves – Levante – 3+ @ 2.20 u Meridianbet\nIako je Alaves većim delom prošle sezone igrao fantastično, pri kraju su ipak poklekli i dopustili određenim ekipama da ih prestignu na tabeli i dođu do plasmana u Ligu Evrope što je tokom sezone i postalo glavni cilj Baskijaca. U prvom delu sezone je Alaves u jednom trenutku bio čak i na drugom mestu na tabeli, ali su kasnije u skladu sa očekivanjima pali na 11. mesto gde su između ostalog i ostali do kraja šampionata. U gostima im dolazi Levante koji je opstao u ligi najviše zbog fantastičnih partija u prethodnih nekoliko kola pošto je ova ekipa u poslednjih pet kola doživela samo jedan poraz i to minimalni od Barselone, zatim remi sa Atletiko Madridom u jednom sjajnom meču, ali i tri pobede koje su im u velikoj meri otvorila vrata La Lige i naredne sezone. Sve miriše na to da će ovo biti jedan meč sa velikim brojem golova pa vam upravo iz tog razloga i predlažemo da probate sa igrom 3+ koju kladionica Meridianbet plaća sa kvotom 2.20.Registruj se na Meridianbet\nEspanjol – Sevilja – 2 @ 2.40 u 10bet\nJedan od najzanimljivijih mečeva u okviru prvog kola španske La Lige se igra u Kataloniji gde će fudbaleri Espanjola ugostiti Sevilju. Kada se sve sabere i oduzme fudbaleri Espanjola su pružali sjajne partije prošle sezone i najviše zbog toga su došli do plasmana u Ligu Evrope, što samo po sebi predstavlja veliki uspeh za ovu ekipu, kojoj je ranijih godina glavna ambicija bila isključivo opstanak u ligi. Na startu šampionata će Katalonci imati jako težak zadatak pošto će ugostiti Sevilju koja konačno želi da prekine dvogodišnji post neigranja Lige šampiona, što je nešto na šta nismo navikli kada je ova ekipa u pitanju. U letnjem prelaznom roku su Andalužani doveli veliki broj kvalitetnih fudbalera, što ih sigurno svrstava u krug najozbiljnijih favorita za plasman u Ligu šampiona, ali mora se priznati da to neće biti nimalo lak zadatak. Ipak, Sevilja je poznata kao ekipa koja fantastično startuje u svakom prvenstvu, ali tek onda kreću problemi, pa vam iz tog razloga toplo preporučujemo da odigrate 2 koju kladionica 10bet plaća sa fenomenalnom kvotom 2.40.Registruj se na 10Bet\nBetis – Valjadolid – 3+ @ 2.20 u 1xbet\nFudbaleri Betisa su većim delom prošle sezone bili na poziciji koja garantuje plasman u Ligu Evrope, ali su ipak poklekli na kraju i ostali bez plasmana u drugo po kvalitetu evropsko takmičenje. Ono što je bilo karakteristično za ovu ekipu tokom većeg dela sezone su sjajne partije na gostovanjima, a nešto slabije na svom terenu, i svakako da treba izdvojiti njihovu pobedu na gostovanju kod Barselone kada je bilo 4:3, što dobija na težini kada se zna da nije nimalo lako Barsi dati četiri gola. U goste im dolazi Valjadolid koji sigurno ne želi da ponovi prošlu sezonu pošto su se većim delom šampionata nalazili u opasnoj zoni, iz koje su izašli tek pred kraj šampionata, i to najviše zahvaljujući sjajnoj seriji koja je trajila oko dva meseca. Takođe, i ovde treba očekivati jedan poprilično efiskasan i zanimljiv meč pa vam zbog toga predlažemo da odigrate igru 3+ koju kladionica 1xbet plaća sa sjajnom kvotom 2.20.Registruj se na 1XBet\nAtletiko Madrid – Hetafe – 1 @ 1.45 u 10bet\nPoslednji meč ovog kola se igra u Madridu gde će fudbaleri Atletiko Madrida ugostiti Hetafe, koji je prošle sezone bio jedno od najprijatnijih iznenađenja. Madriđani su posle dosta godina konačno malo osvežili tim, a najbolja potvrda za to je odlazak Grizmana, ali i dolazak jednog od najtalentovanijih fudbalera na svetu Feliksa, koji je u pripremnim mečevima nagovestio o kakvom se potencijalu radi. Kada smo kod pripremnih mečeva posebno upečatljiva je pobeda Atletika nad Realom od 7:3, čime su “jorgandžije” nagovestile da će ove sezone biti ozbiljan kandidat za titulu. U goste im dolazi Hetafe koji je sasvim sigurno bio najprijatnije iznenađenje prošle sezone pošto su bukvalno do poslednjeg kola bili u igri za plasman u Ligu šampiona, što zaista niko pre početka šampionata nije ni očekivao od njih. Ipak, nedotajalo im je malo iskustva za tako nešto, ali sigurno da je i peto mesto veliki uspeh koje će ovoj ekipi doneti istorijski plasman u Ligu Evrope, što svakako nije mala stvar. Kada je ovaj susret u pitanju, veliku prednost dajemo domaćoj ekipi i predlažemo vam odigrate 1 koji kladionica 10bet plaća sa kvotom 1.45.Registruj se na 10Bet\n9 Decembra, 2019 Vlajko Tip Dana\n28 Septembra, 2019 Vlajko Tiket dana


U Prijepolju vlast i opozicija približili stavove, set poreskih odluka usvojen jednoglasno - ZLATIBORSKE NOVINE\nNa trećoj sednici Skupštine opštine Prijepolje nalaze se 32 tačke dnevnog reda. Prvog dana zasedanja odbornici su iscrpeli polovinu predloženih tačaka, za utorak je zakazan nastavak sednice.\nSam početak bio je turbulentan, pa je na startu došlo do kraćeg prekida koji je prouzrokovao javni poziv predsedniku Republike Srbije Aleksandru Vučiću da poseti Prijepolje upućen od opozicionog odbornika Zulkefila Sadovića što je izazvalo negodovanje prisutnih odbornika, zbog načina na koji je poziv upućen. Nakon toga usvojen je set poreskih odluka, čiji je predlog pored odbornika vlasti podržala i opozicija.\nZanimljivo je da je u nastavku sednice izglasana tačka o izmeni Statuta, za koju je osim SNS, glasao i deo opozicije (SPP, DPS), dok su odbornici SDP, koja su deo vladajuće koalicije, ostali uzdržani.\nOdbornici su potom bili obavešteni o trenutnoj epidemiološkoj situaciji u gradu na Limu, kao i o rešavanju zoohigijene, tačnije uklanjanju pasa lutalica sa ulica i drugih javnih površina.\nNakon pauze za ručak, odbornici su diskutovali u mirnom tonu o planu generalne regulacije Prijepolje – Brodarevo. Razmatran je i izveštaj o radu JКP „Lim” Prijepolje.\nOdbornik GG “Za čisto Prijepolje” Oliver Mrdaković, izrazio je zahvalnost predsedniku opštine Priboj Lazaru Rvoviću, na tome što je imao razumevanja za probleme koje žitelji Prijepolja imaju sa deponovanjem smeća i što je dozvolio da se smeće iz Prijepolja privremeno deponije na teritoriji njegove opštine.\nMeđutim, žustra polemika povela se oko tačke koja se ticala devetomesečnog izvršenja budžeta. Odbornik Elvin Banjica (SDP) ukazao je na niz nezakonitih odluka koje su donete u vreme vlasti Dragoljuba Zindovića koje su se ticale zloupotrebe budžetskog novca namenjenig za halal sertifikate, što je rezultiralo nedavnim hapšenjima. On je pozdravio odluku Opštinskog veća da novac namenjen za halal sertifikaciju preusmeri ka pomoći poljoprivrednicima.\nPrvi čovek opštine Vladimir Babić, kazao je da je nesumnjivo bilo zloupotreba u vremenu prošle vlasti. On se osvrnuo na „nabavku čuvene fotelje petobrzinke” za koju je kazao da već sada nije u funkciji.\n„Stali smo na kraj bahatom trošenju novca poreskih obveznika građana, što je bio slučaj ranijih godina”, apostrofirao je Babić.\nNakon što je razmatran izveštaj o stepenu usklađenosti planiranih i realizovanih aktivnosti iz programa poslovanja Regionalne sanitarne deponije “Banjica” i predlog rešenja razrešenja i imenovanja ovlašćenog predstavnika opštine Prijepolje u Skupštini Regionalne sanitarne deponije Banjica, zasedanje je završeno.


Privremena obustava saobraćaja na dionici puta Doboj - Tuzla\nSaobraćaj na dionici puta Doboj-Tuzla, na lokalitetu kod tunela prema Stanić Rijeci i na raskrsnici prije tunela, danas će biti privremeno obustavljan zbog minerskih radova, saopšteno je iz Auto-moto saveza Republike Srpske.\nU Republici Srpskoj i Federaciji BiH danas će biti pretežno oblačno vrijeme sa kišom, pljuskovima i grmljavinom, uz dnevnu temperaturu od 19 do 24 stepena Celzijusova.\nInspektori Sipe u kompaniji “Kaldera” kod Laktaša: Istraga oko uvoza kafe\nInspektori Agencije za istragu i zaštitu BiH (SIPA) ušli su u prostorije Kompanija “Kaldera” kod Laktaša, vlasnika Milenka Čičića, potvrđeno je iz SIPA za “EuroBlic”.\nTrešnje su savršen izvor minerala bora, koji u kombinaciji sa kalcijumom i magnezijumom čuva zdravlje kostiju i njihovu gustinu. Dokazano je da ovo ukusno voće blagotvorno deluje na nervni sistem\nBijeljina - Fudbaleri Radnika startovali su sa pripremama za novu sezonu u kojoj će im prvi ispiti biti kvalifikacije za Ligu Evrope.\nSutra pretežno oblačno sa pljuskovima i grmljavinom\nU Republici Srpskoj i Federaciji BiH sutra će biti umjereno do pretežno oblačno vrijeme sa kišom, pljuskovima i grmljavinom, uz dnevnu temperaturu od osam do 27 stepeni Celzijusovih, saopštili su meteorolozi.


kosta10 Član postova: 4471\nCitiram korisnika: jurodiviVećo klokovi su ok ali cene nisu...prevelika razlika u odnosu na non-X verzije a svežije serije istih mogu lepo da se kloknu, nisu kao ranije serije.\nvidecemo kada izadju testovi, zasada uopste nije jasno da li je to nova revizija jezgra, koja ce bolje da se klokuje, ili je procesor skroz isti samo mu nabili +100 MHz boost...iskrenoi se nadam da je to sasvim nova revizija jezgra, koja ce osetno bolje da se klokuje.\nppredrag Član postova: 4854\nKo ce ove procesore da kupi po ovakvim cenama? Kako su se izbezobrazili nacepice dobro cenu 4000 seriji...\njurodivi Član postova: 2720\nVećo klokovi su ok ali cene nisu...prevelika razlika u odnosu na non-X verzije a svežije serije istih mogu lepo da se kloknu, nisu kao ranije serije.\nŠta reći, to uopšte nije nikakav napredak...da su povećali i base frekfencije za 200 MHz, to bi bilo opravdano, ovo je smešno !!!


Bihać pokazao najveću spremnost za evropski put\nNaslovnica Krajina Bihać Bihać pokazao najveću spremnost za evropski put\nBihać – U organizaciji fonadacije “Konrad Adenauer” u sali hotela “Opal” u Bihaću, održan je jednodnevni seminar na temu “Evropa zajednički dom”.\nCiljana grupa seminara bili su novinari i prosvjetni radnici, a prema riječima koordinatora Suada Mahmutovića, cilj seminara je promocija dijaloga i države Bosne i Hercegovine te jačanje svijesti o nužnosti evropskih integracija za našu zemlju.\nOvaj seminar kao i prethodna tri, imaju za cilj da naše društvo približe Evropi i društvenom duhu koji u trenutno vlada u evropskim zemljama. Mi nećemo izgubiti na vlastitom identitetu ulaskom u zajednički dom kojeg sačinjavaju članice EU-a – kazao je za “Avaz” Suad Mahmutović koordinator projekta za Bihać.\nZahvaljujući fonadaciji “Konrad Adenauer” i njenim aktivistima kojima je ovo već četvrti seminar ovakvog tipa, svijest o dijalogu i spremnost na suživot u različitosti se proteklih nekoliko godina znatno povećao, a grad Bihać i njegove institucije, kao i sami građani, pokazao je najveću spremnost za savremeni evropski sistem uređenja života koji se bazira slobodi i toleranciji drugačijih stavova i pogleda na život.


Oko 5,5 milijardi dolara godišnje dođe u Srbiju | Boom93\nOko 5,5 milijardi dolara godišnje dođe u Srbiju\nDijaspora godišnje u Srbiju donese oko 5,5 milijardi dolara od kojih je svega oko devet odsto zvanično evidentirano, izjavio je danas državni sekretar Ministarstva vera i dijaspore Srbije Miodrag Jakšić.\nOn je na konferenciji koju je organizovao dnevni list Danas "Dijaspora i ekonomski razvoj Srbije", kazao da je teško utvrdi tačan broj Srba koji žive u dijaspori, ali se procenjuje da ih je negde oko četiri miliona i oni su organizovani u više od 1.000 srpskih organizacija.\nPrema rečima Jakšića, najviše Srba živi u regionu i susednim zemljama, dok ih je izvan regiona najviše u Zapadnoj Evropi, Nemačkoj, Australiji i Severnoj Americi.\n"Prosečno učešće novca dijaspore u bruto društvenom proizvodu (BDP) Srbije od 2005. do 2010. godine je 15,3 odsto", rekao je on.\nInvesticije dijaspore u Srbiju, od 2000. godine, kako je dodao, procenjuju se na oko 550 miliona dolara i kapitalom dijaspore je osnovano više od 1.000 malih i srednjih preduzeća u kojima je zaposleno oko 25.000 radnika.\nJakšić je naglasio da je Ministarstvo za dijasporu i vere, u cilju upoznavanja sa potencijalnim mogućnostima ulaganja u Srbiju, objavilo multimedijalni katalog koji sadrži 193 investiciona projekta u 68 opština i gradova Srbije.\nRukovodilac Centra za dijasporu Privredne komore Srbije (PKS) Anka Vojvodić kazala je da je dijaspora spremna i zainteresovana da ulaže u Srbiju, ali je oprezna pri donošnju odluka o tome zbog loših iskustava iz prošlosti.\nOna je naglasila da je to veliki problem koji što pre treba rešiti. Prema rečima Vojvodićeve od ukupnog broja Srba u dijaspori, njih oko 10 do 15 odsto je veoma uspešno i ugledno.\nDirektor Lekarske komore Srbije Tatjana Radosavljević navela je da oko 15.000 lekara iz Srbije radi širom sveta i da je 10 odsto njih na vrhunskim pozicijama.\nNa današnjoj konferenciji zaključeno je da je dijaspora faktor ekonomske stabilnosti i da Srbija mora biti otvorenija i da pruža jasne i jednostavne odgovore na sva pitanja dijaspore kako bi se oni stimulisali na veća ulaganja i povratak.\nNaglašeno je i da treba olakšati i pojeftiniti transfer novca iz dijaspore u Srbiju jer se tim poslom za sada bave samo četiri agencije.\nStanje Tomislava Nikolića pogoršano\nRezultati pa kandidatura


I deca iz Bujanovca sa ministrom Vulinom na izložbi "Odbrana 78" - Bujanovačke\nPočetna DRUŠTVO I deca iz Bujanovca sa ministrom Vulinom na izložbi „Odbrana 78“\nBujanovačke22. jul 2019.DRUŠTVO, NASLOVNA0\nIzložba je multimedijalna i interaktivna (Foto MOD)\nBUJANOVAC, BEOGRAD, 22. juli 2019. (Foto MOD)- Deca iz Bujanovca, koja sa vršnjacima sa Kosova i Metohije, Preševa i Pakraca borave u „Kampu prijateljstva“, sa ministrom odbrane Aleksandrom Vulinom obišla su izložbu „Odbrana 78“.\nKako se navodi na sajtu Ministarstva odbrane (MOD), reč je o izložbi posvećenoj „obeležavanju 20 godina od odbrane otadžbine od NATO agresije u Muzeju Grada Beograda“.\n„Obraćajući se mališanima i organizatorima Kampa, Vulin je istakao da je izložba koju su imali priliku da obiđu način da se ono što se dogodilo 1999. godine otrgne od zaborava i zahvalio im na poseti“, navodi MOD.\nKroz kamp će proći više od 300 mališana od 7 do 14 godina starosti i još 150 volontera, pratilaca, vodiča i medicinskih radnika koji će u nekoliko grupa obići mnoge znamenitosti Beograda, kulturne institucije i muzeje, a van Beograda će posetiti i Oplenac, manastire Ravanicu i Manasiju.\nIzložba „Odbrana 78“, autora Dušana Jovovića, projekat je koji su inicirali Ministarstvo odbrane i Vojska Srbije.\nIzložba je multimedijalna i interaktivna i prvi put prikazuje video i štampane materijale koji do sada javnosti nisu bili prikazani, što zbog svoje jačine i načina na koji je to snimano 1999. godine.\nTAGaleksandar vulin izložba odbrana 78 kamp prijateljstva\nPrevious PostRahim Salihi: Izvinjavamo se građanima zbog smeća na ulicama, uskoro dugoročno rešavamo problem Next PostHitna: Deca najbrojniji pacijenti, infarkt i intervencije u Končulju i Rakovcu


"Dokažite da sam strani špijun ili pokažite da u Skupštini sede lažljivi lupeži"\nBeogradski glas (Beta) – Poverenik za informacije od javnog značaja i zaštitu podataka o ličnosti Rodoljub Šabić pozvao je nadležne organe da ispitaju optužbe predstavnika vlasti da on radi za strane obaveštajne službe, ili da saopšte da su optužbe lažne.\n“ ‘Ajmo uvažena kolegenice (Zagorka) Dolovac, ‘ajmo kolege tužioci! I bez ovakvog dobrog poziva vaš je posao da ‘raskrinkate’ Poverenika ‘špijuna’ ili da, u šta sam siguran, nedvosmisleno pokažete javnosti Srbije da u Skupštini sede i lažljivi lupeži“, napisao je Šabić na tviteru.\nPrethodno je nevladina organizacija Transparentnost Srbija ocenila da bi ;javno tužilaštvo moralo da reaguje na optužbe da poverenik Šabić radi za strane obaveštajne službe, pozivajući se na tvrdnje Martinovića.\n„Ova rečenica, u kakvom god kontekstu da je data, bez obzira na upitan oblik, predstavlja optužbu da je visoki državni funkcioner, koga je izabrala Narodna skupština, počinio teško krivično delo“, navela je Transparentnosti i dodala da je preširoko odredjen imunitet poslanika jedan od razloga zbog kojeg se ne pridaje veliki značaj istinitosti njihovih izjava.\nOznakeNaslovna-centar Naslovna-traka poverenik poverenik za informacije od javnog značaja Rodoljub Šabić


Vesti online / Vesti / Svet / Predsednik Nemačke: Grci, izvinite zbog užasa u Drugom svetskom ratu\nPredsednik Nemačke: Grci, izvinite zbog užasa u Drugom svetskom ratu\nNemački predsednik Frank-Valter Štajnmajer izvinio se zbog "užasa" koji su počinjeni u Grčkoj tokom nacističke okupacije u Drugom svetskom ratu.\nŠtajnmajer je posetio bivši koncentracioni logor koji su koristili nacisti nedaleko od Atine, a kasnije se sastao sa grčkim političkim rukovodstvom. On je rekao da njegova zemlja i dalje snosi "moralnu i političku krivicu" za počinjene zločine.\nGrčka je nedavno najavila da će ponovo tražiti odštetu i ratne reparacije od Nemačke u\nvrednosti od nekoliko stotina milijardi evra i da će tražiti odobrenje parlamenta do kraja godine.\nParlamentarni odbor za reparacije naveo je u izveštaju 2016. godine da odštetna potraživanja iznose više od 270 milijardi evra. Nemačka je ranije saopštila da je ispunila sve obaveze u vezi sa ratnim reparacijama, podseća AP.\nPredsednik Nemačke: Zapad ne treba Rusiju da proglašava za neprijatelja\nSVET Nadobudni Nemci: Grci, ne damo vam ratnu odštetu!\nSVET "Nemci, platićete ratnu odštetu kad-tad"


Protest u Kragujevcu: 'Režim u panici zbog najavljenog bojkota izbora'\nČlanovi Organizacionog odbora građanskog protesta "1 od 5 miliona Kragujevac", večeras su podsetili sugrađane na početke proteste u njihovom gradu ocenivši da su dali veoma dobre rezultate jer su uzdrmali režim koji je sada u panici zbog najavljenog bojkota izbora.\nSa Đačkog trga su poručili da snažno podržavaju bojkot predstojećih izbora i da ćeprotestima započetim 5. januara 2019. godine, nastaviti borbu za fer i poštene izbore i obnovu urušenih institucija.\nGovoreći o "učinku" dosadašnjih protesta i bojkotu predstojećih izbora, dr Vlada Đorđević, jedan od članova odbora je ocenio da su protesti uzdrmali vlast koja je sada ozbiljno uplašena zbog najave bojkota.\n"Zahvaljujući protestima, vlast je od potpune arogancije postala manja od makovog zrna. Njihov sistem se ubrzano raspada, šrafovi lete na sve strane i nalaze se upotpunoj panici", rekao je Đorđević i dodao da "smanjivanje cenzusa u izbornoj godini je potez očajnika".\nOn je ocenio da "borba započeta pre godinu dana nije završena" i da će protesti biti nastavljeni, sve do konačne pobede.\nPoručio je da država ima institucije, ali da one ne funkcionišu jer su pod kontrolom vlasti, zbog čega je neophodna borba za njihovu nezavisnost i samostalnost u radu.\nNebojša Veljković, član odbora i jedan od inicijatora i organizatora protesta, ocenio je da oni sada daju "slatke plodove", posebno naglasivši da će protesti biti nastavljeni, a bojkot izbora snažno podržan.\nVeljković se založio za zaustavljanje odlaska mladih stručnjaka u inostranstvo, rekavši da se taj problem mora rešavati konkretnim merama, a ne praznim rečima.\nOdliv mozgova stručnjaka i dobrih majstora zaustaviće se tako što će se napraviti sistem u kome će se najbolji zapošljavati i moći da napreduju u svojoj zemlji.\n"Svako od nas u firmi u kojoj radi može da vidi ljude koji nisu poznati po svojim profesionalnim postignućima i znanju, već samo po tome što imaju člansku kartu vladajuće stranke", kazao je Veljković.\nOn je pozvao Kragujevčane da se i sledeće subote okupe na Đačkom trgu, poručivši da je potrebno "da nas svaki put bude sve više i više, jer i bojkot zahteva borbu".\n"Mi snažno podržavamo bojkot, jer je to jedini pravi put do fer i poštenih izbora", rekao je Veljković i dodao da građani "ne smeju da gube nadu i da samo složni i ujedinjeni mogu da se izbore sa ovim režimom Aleksandra Vučića".


Rundšau: Srbima ponuditi nešto da ne padnu u ruke Putina\nZapadne diplomate olako potcenjuju zaoštravanje do kojeg je došlo sa referendumom o novom srpskom ustavu, kojim se "otvara međunarodno-pravni spor koji bi mogao da\nbude materijal za novi hladni rat", piše danas u opširnom komentaru povodom referenduma u Srbiji dnevnik "Frankfurter rundšau".\nU komentaru se podseća da su SAD nagovestile da će Kosovo priznati, čak i ako Rusi u Savetu bezbednosti Ujedinjenih nacija budu protiv toga. Navodi se da će "najkasnije u tom trenutku UN, kada je o balkanskom pitanju reč, biti pod istom blokadom pod kakvom su bile u posleratno vreme kada je bilo reči o politici prema Nemačkoj".\nU komentaru se ocenjuje da ni Moskva, čak ni Beograd nemaju smislenu alternativu nezavisnosti. Navodi se da je "problem u tome što Moskvi alternativa za Kosovo zapravo i nije potrebna", jer je "nejasna, provizorna situacija koju bi proizvelo rusko 'ne' u trenutku upravo ono što odgovara ruskim interesima".\nNavodi se da bi Amerikanci mogli da "budu ravnodušni prema tomsukobu, jer će na Kosovu ionako biti vojno prisutni, a u Srbiji nemaju nikakve interese", ali EU "mora da ima jasne odnose na Balkanu". Pri tome bi "sa blokadomu UN i Beogradom koji zavisi od Moskve, strategija širenja EU na istok bila okončana".\n"Srbija bi pak, kao u vreme Slobodana Miloševića, bila brana za sve evropske ambicije na jugoistoku. Ova opasna suituacija može da se razreši samo u samom regionu. Srbiji mesto u sferi uticaja Moskve treba mnogo manje nego članstvo u EU. A ko ne želi da Srbi padnu u Putinove ruke, mora nešto da im ponudi", zaključuje "Rundšau".


MEI - Aktivnosti ministra - Brnabić i Joksimović sa koordinatorima pregovaračkih klastera\nBrnabić i Joksimović sa koordinatorima pregovaračkih klastera\n21. januar 2022. | Beograd\nPredsednica Vlade Srbije Ana Brnabić i ministar za evropske integracije i glavni pregovarač Jadranka Joksimović sastale su se danas sa koordinatorima šest pregovaračkih klastera, sa kojima su razmotrile aktivnosti Vlade Srbije u procesu pristupanja naše zemlje Evropskoj uniji.\nNa redovnom sastanku Koordinacije za vođenje pregovora Srbije sa EU, kojem je predsedavala Joksimović, prvom nakon što su na referendumu građani podržali Akt o promeni Ustava Srbije, zaključeno je da je takvim rezultatom omogućeno dalje jačanje demokratskih institucija, pre svega nezavisne sudske vlasti u našoj zemlji, kao i samostalnost tužilaštva.\nKako se navodi u saopštenju Ministarstva za evropske integracije, sagovornici su se saglasili da je rezultat referenduma i jedan od najvažnijih koraka u pristupanju Srbije EU, u okviru klastera 1 - Osnove i Akcionog plana za poglavlje 23 - Pravosuđe i osnovna prava jer je to, dodaje se, ključna aktivnost u pogledu ispunjavanja prelaznih merila po novoj metodologiji.\nKako je rečeno, reformisani način pregovaranja pojačano traži napredak države kandidata u oblasti vladavine prava, kako bi se dinamika pristupanja u ostalim tematskim klasterima ne samo održala, već i unapredila.\nU skladu sa tim, izraženo je očekivanje da će tokom predsedavanja Francuske Savetom EU u prvoj polovini godine biti otvoren klaster 3 - Konkurentnost i inkluzivni rast, imajući u vidu jasan napredak Srbije u oblasti vladavine prava.\nNavodi se da je na sastanku bilo reči i o aktivnostima koje Vlada sprovodi kako bi dostigla merila za otvaranje klastera 5 - Resursi, poljoprivreda i kohezija, kao i onima koji su bitni za napredak pregovora u svim ostalim oblastima.\nKako se dodaje, posebno je bilo reči o predstojećem sastanku Saveta za stabilizaciju i pridruživanje između Evropske unije i Srbije, koji će biti održan naredne nedelje u Briselu.\nTo će, kako je naglašeno, biti prilika da se sa evropskim partnerima, na visokom nivou, razmotri napredak Srbije u pripremama za pristupanje, kao i prioriteti u sprovođenju Sporazuma o stabilizaciji i pridruživanju.